Tuesday, 05.03.2022, 19:50\nئامریکا بوو به زلهێز...!\nهه‌موو سه‌ده‌ی 18 ده ئامریکا ولآتێکی کشتکاری بوو. به‌لآم ئه‌و ولآته به‌رفراوانه، توانایه‌کی گه‌له‌ک ره‌خساوی له پێش بوو، که ببێته ولآتێ پیشه‌سازی. ئه‌و ولآته خاوه‌نی که‌ره‌سه‌ی خاوی به‌بێ ژمار بوو. بۆ نموونه. دارستانی زه‌به‌نگ، خه‌ڵوز و کانزای جۆراوجۆر، له ئالیه‌یه‌کی تره‌وه، ده‌سته، ده‌سته مرؤڤه خاوه‌ن به‌هره و بەتواناکان له ئاوروپاوه، رووه و ئامریکا کۆچیان ده‌کرد. له باکوری ولآتی ئامریکا، پیشه‌سازی سه‌ریهه‌ڵدا. پیشه‌سازی ئامریکا له‌ته‌ک پیشه‌سازی هه‌ردوو ولآتی به‌ریتانیا و ئاڵماندا که‌وته پێشبڕکێ. کۆمپانیا پیشه‌سازیه‌کانی ئامریکا، که‌لوپه‌ل و مه‌کینه‌ی کشتکاری، چه‌ک، هێڵی ئاسنین، فارگۆن، ماتۆڕی هه‌ڵم، کاخه‌ز و جلوبه‌رگیان به ماتریاڵی گه‌لێک نایاب به‌رهه‌مده‌هێنا. باشوری ولآت به کشتکاریه‌وه خه‌ریکبوون. له‌به‌ر ئه‌م هۆیه، له باشور پیشه‌سازی به‌هیچ جۆرێک سه‌ریهه‌ڵنه‌دا.\nله نێوراستی سه‌ده‌ی 18 دا جووداییه‌کی مه‌زن له نێوانی ئه‌و دوو به‌شه‌ی ولآت، واتا باکور، باشور به روونی ده‌بینرا. به‌شی باکور گه‌ره‌کیان بوو، که سیستێمی کۆیله‌داری نه‌مێنێ، پڕانی گه‌ل ئه‌و کۆیله‌داریه‌یان به شه‌رم و له‌هه‌مانکاتدا به دژه یاسای نچینه‌یی ولآت ده‌زانی. که له یاسای بنچینه‌ییدا هاتووه و ه‌بێژێت:"مرۆڤه‌کان یه‌کسانن، هه‌مان مافی ئازادی و وه‌کیه‌کی و وەکهەڤیان هه‌یه."\nباشوریه‌کان ئه‌م داخوازیه‌ی باکوریه‌کانیان په‌سه‌ند نه‌ده‌کرد، ده‌یانگوت:" هه‌موو ئابوری ئێمه به‌و کۆیلانه‌وه به‌نده، ئه‌وان باشترین هێزی و دەستیکاری هه‌رزانن،"\nباکوریه‌کان ده‌یانویست پاریزگاری، له بازاڕ و نرخی به‌رهه‌مه‌کانیان بکه‌ن. بۆ ئه‌م مه‌به‌سته‌ش باج و گومرگێکی زۆریان له‌سه‌ر که‌لوپه‌ل و مه‌کینه‌ی هاورده بۆ ناوه‌وه‌ی ولآت داده‌نا.\nباشوریه‌کان ده‌یانگوت:" نابێت بۆ کڕینی که‌لوپه‌ل و ماکینه‌ی ئامریکایی گران به‌ها زۆرمان لێبکرێت، له‌کاتێکدا که‌لوپه‌ل و ماکینه‌ی هاورده له ولآتانی ده‌ره‌وه هه‌ر‌زانتر ده‌که‌ون.!"\nباکوریه‌کان گه‌ره‌کیان بوو، که سه‌رکۆمار و گۆنگرێس ده‌سه‌لآتیان زیاتر بێت.\nباشوریه‌کات ده‌یانگوت:" نا... هه‌ر هه‌رێمێکی ولآت، ده‌بێت ئازادی ته‌واوی له خۆ به‌ریوه‌بردن هه‌بێت."\nله ساڵی 1860 دا خورته و بۆڵه له نێوان پۆله‌تیکوانانی باکور و باشوردا، ده‌ستیپێکرد، تاده‌هات تاوی ده‌سه‌ند. به دامه‌زراندنی پارتی کۆماری، به سه‌رکرده‌ی (ئه‌بره‌هه‌م لینکۆلن) ئه‌م مرۆڤه په‌یمانیدا ئه‌گه‌ر بێت و به سه‌ر‌کۆمار هه‌ڵبژێردرێت، ئه‌و کاته کۆیله‌داری ناهێڵێت.\nساڵی 1860 (ئه‌بره‌هه‌م لینکۆلن) به سه‌رکۆمار هه‌ڵبژێردرا، ئه‌م سه‌رکه‌وتنه‌ی (لینکۆلن) بۆ باشوریه‌کان بوو به دڵه‌ڕاوکه و ترس. بۆ ئه‌م مه‌به‌سته باشوریه‌کان له یه‌کێتی هه‌رێمه‌کان، واتا یه‌کێتی (فیدراڵه‌کان) کشانه‌وه، له‌بری ئه‌وه یه‌کیه‌تیه‌کی (کۆنفیدراڵیان) له نێو هه‌رێمه‌کانی باشوردا پێکهانی. بۆ ئه‌وه‌ی که یه‌کیه‌تی هه‌رێمه (فیدراڵه‌کان) هه‌ڵنه‌وه‌شێت و ئامریکا نه‌بێته دوو ولآت، باکوریه‌کان ئاگری جه‌نگیان به‌رامبه‌ر به جیابوونه‌وه‌ی باشوریه‌کان هه‌ڵگیرساند.\nجه‌نگی نێوخۆی ئامریکا.\nشەڕی نێوخۆ له 1860 – 1865 درێژه‌ی کێشا. ئه‌و مرۆڤانه‌ی که ته‌مه‌نیان له 18 ساڵ پتر بوو، بانگهێشتی جه‌نگ کران. دوای راهێنانیان، ره‌وانه‌ی به‌ره‌کانی جه‌نگ ده‌کران. به‌لآم هه‌ندێک له مرۆڤه‌کان بۆ خۆ دزینه‌وه له‌و جه‌نگه، توانیان له ته‌ک خیزانه‌کانیاندا، رووه‌و خۆرئاوای ولآت خۆ ده‌ربازکه‌ن و خۆ له ئاگری ئه‌و جه‌نگه لاده‌ن. ئه‌و مرۆڤانه‌ی که به نیازی ژیانێکی ئاسووده کۆچیان بۆ ئامریکا کردبوو، هه‌رگیز چاوه‌ڕێی رۆژێکی ئاوا ره‌ش نه‌بوون..!\nباکوریه‌کان هه‌موو رێگا و بان و به‌نده‌ره‌کانی باشوریه‌کانیان کۆنترۆل و بایکۆتکرد. به‌مه‌به‌ستی ئه‌وه‌ی که باشوریه‌کان نه‌توانن له‌هیچ شوێنێکه‌وه که‌لوپه‌لی جه‌نگ به‌ده‌ست بهێنن. له هه‌موو به‌ره‌ی جه‌نگه‌کاندا ئامریکییه‌کان که‌وتنه ویزه‌ی یه‌ک و یه‌کدیان ده‌کوشت. له کۆتاییدا پاش نزیکه‌ی 5 سالآن، له‌و جه‌نگه ناوخۆییه‌دا، باکورییه‌کان به‌سه‌ر باشوریه‌کاندا سه‌رکه‌وتن. له راستیدا باکوریه‌کان له توانایاندا هه‌بوو ده‌یانکاری که جه‌نگێکی دریژخایه‌ن بکه‌ن. له‌به‌ر ئه‌وه‌ی که ژماره‌ی دانیشتوانیان گه‌لێک زۆرتر و له‌هه‌مانکادا خاوه‌نی پیشه‌سازی پێشکه‌وتو بوون.\nسوپای باکور، Yankees و فه‌رمانبه‌ران ده‌ستیان به‌سه‌ر باشوردا گرت. چه‌ند ساڵ دووای کۆتایی جه‌نگه‌که‌ش هه‌ر باکوریه‌کان ده‌سه‌لآتیان به‌ڕێوه ده‌برد. گروپه توندڕه‌وه‌کانی باشور، هه‌ر دووای کۆتایی جه‌نگ، خۆیان رێکخست.\nله ساڵی 1865دا له نمایشێکی شانۆگه‌ریدا، که سه‌ر‌کۆمار بۆ بینینی ئاماده بوو، به ده‌ستی یه‌کێک له توندره‌وه باشوریه‌کان کوژرا. جه‌نگی نێوخۆی ئامریکا و کوشتنی سه‌رکۆمار برینیک بوو، له لاشه‌ی کۆمه‌ڵگه‌ی ئامریکادا، ساڕێژکردنی هاسان نه‌بوو.\nهه‌رچی لاو و خاوه‌ن به‌هره و مێشکی به‌رهه‌مهینان بوو،له ئاوروپاوه به‌ره‌و ئامریکا کۆچیانکرد، هه‌ر مرۆڤه و به دوو ده‌ستی به‌تاڵه‌وه، ده‌یتوانی به‌شداری له پێشه‌ڕۆژی ئامریکادا بکات. ته‌نانه‌ت مرۆڤه کۆلۆنیالیسته نوێکانیش ببوونه خاوه‌نی زه‌وی و ده‌ست به‌کاربوون. پاش کۆتایی جه‌نگی نێوخۆ، ئامریکا به‌شێوه‌یه‌کی زۆر خیرا بوو به یه‌کێک له هه‌ره ولآته پیشه‌سازیه پێشکه‌وتووه‌کانی جیهان. ئه‌م ولآته خاوه‌نی سه‌رچاوه سروشتییه مه‌زنه‌کانی، وه‌ک خه‌ڵوز، نه‌وت و دارستان...تد.\nساڵی 1900 ئامریکا سێ یه‌کی هه‌موو به‌رهه‌می پیشه‌سازی جیهانی پێکده‌هێنا. هه‌روه‌ک چۆن له کیشوه‌ری ئاوروپادا، هێڵی ئاسنین، ره‌وتێکی مه‌زنی به پیشه‌سازیدا، ئاواش به‌و جۆره، هێڵی ئاسنین، ولآته یه‌کگرتوه‌کانی ئامریکای له ولآتێکی کشتکاریه‌وه گه‌یانده ولآتێکی پیشه‌سازی مه‌زن. له ریگای هێڵی ئاسنینه‌وه مرۆڤه‌کان و که‌لوپه‌له‌کان به‌خیرایی و زۆر به ئاسانی، ده‌گه‌یشتنه هه‌موو سوچ و گۆشه‌یه‌کی ولآت.\nساڵی 1869 رێگای ئاسنین هه‌موو که‌نار و رۆخه‌کانی ولاتی ئامریکای پێكه‌وه به‌سته‌وه، له پێشان ئه‌گه‌ر سه‌فه‌رێک کاته‌که‌ی مانگێکی بویستایه، ئه‌وا پاش گه‌یاندنی هێڵی ئاسنین بۆ هه‌موو ناوچه‌کان ته‌نیا هه‌فته‌یه‌ک بۆ ئه‌و سه‌فه‌ره گه‌ره‌ک بوو. ئه‌م جۆره پێشکه‌وتن و ئاڵوگۆڕانه، پیشه‌سازی ولآتی پێشخست و گه‌یشته ترۆپک.\nنمونه‌ی به‌رچاو ساڵی 1800 (تۆماس ئێدیسۆن) ئه‌و مرۆڤه بلیمه‌ته، به گڵۆپ هێزی (ئلێکتریک)Electric ئافراندن، رووناکایی خسته هه‌موو جیهانه‌وه. هه‌روه‌ها ئامێری Phonograph که سه‌ره‌تایه‌ک بوو بۆ ئامێری Gramophone و Kinemtograf پێشینه‌یه‌ک بوو بۆ Camera –ی Cinema –ی ئه‌م مرۆڤه بلیمه‌ته، به‌م کارانه‌ی هاسانکاریه‌کی مه‌زنی له ئافراندنی مرۆڤه‌کانی تریشدا کرد. بۆ نمونه: Aelegraph و Telephone هه‌روها مه‌کینه‌ی نووسین چاپ. ئه‌مانه له پراکتیکدا کارئاسانیان هێنایه مه‌یدان و کاری مرۆڤیان گه‌له‌ک ئاسانکرد.\nله ساڵی 1913دا (هینری فۆرد) کارگه‌ی ئۆتۆمۆبیلی دروستکرد. به شیوه‌یه‌کی به‌ربلآ و ئۆتۆمۆبیلی به‌دووای یه‌کدا ریزده‌کرد. ئه‌م بیرۆکه‌یه‌ی ڤۆرد، بۆ به‌رهه‌مهێنانی ئۆتۆمۆبیل به‌م رێژه زۆر و به‌ربلآوه، گۆڕانکاریه‌کی مه‌زنی له بواری پیشه‌سازیدا هێنایه ئاراوه. "(ده‌توانیت هه‌زاران ئۆتۆمۆبێل بفرۆشیت، له هه‌مانکاتدا موچه‌ی کارگێڕان زیادکه‌ی)" "(ئه‌گه‌ر کرێکاران موچه‌ی زۆرتر وه‌رگرن، ئه‌و کاته ده‌توانن زۆرتر کەلوپەل بکڕن، ئه‌گه‌ر زۆرتریشیان کڕی ئه‌و ده‌مه‌ش کارگه پیشه‌سازیه‌کان ده‌سکه‌وتیان زۆرتر ده‌بێت.)" هه‌ر له‌به‌ر ئه‌م هۆیه‌ش بوو، که کۆمپانیاکانی ئۆتۆمۆبیل، مه‌کینه‌ی به‌رگدروو، مه‌کینه‌ی نوسین، گه‌سگی کاره‌با، پایسکیل، گرامافۆن و کامێرا..تد. بەو جۆرە رێژه‌ی به‌رهه‌مهینانیان پتر کرد. پێش ئه‌م بیرۆکه‌یه‌ی فۆرد خه‌ڵکی توانای کڕینی ئه‌م که‌لوپه‌ل و ئامیرانه‌یان نه‌بوو، به واتایه‌کی تر ئه‌م شتانه هه‌ر هه‌موویان LYX بوون.\nخه‌وبینین به کۆمپانیاوه له Hollywood ...!\nله ده‌ره‌وه‌ی (لۆیس ئه‌نگلس)، Hollywood ناوه‌ندی بنکه‌ی فیلمه ئامریکاییه‌کان.یه‌کێک له ئه‌ستێره گه‌شه‌کانی فیلمی بێده‌نگ (چارلی چاپلن) ئه‌و پیاوه هه‌ژاره، به خۆی و شه‌پقه و گالۆکه که‌یه‌وه بوو به یه‌کێک له (گه‌لکێش) ترین Popular ئه‌کته‌ر له جیهاندا.\nزنجیره کارتۆنه‌کان کرانه فیلیم..!\nساڵی 1928 له‌لایه‌ن (وه‌ڵت دیسنی) وه (میکی ماوس) به‌شێوه‌ی کورته فیلم و به ده‌نگه‌وه ئافراندرا. ئه‌م کورته فیلمه کارتۆنه زۆر ده‌نگی دایه‌وه و گه‌لکێش بوو،خۆشبه‌ختانه کورته فیلمی کارتۆنی (دۆناڵ ده‌ک) و (گوفی) و هه‌ندیک فیگۆری تریش له دایک بوون. تاکو ئه‌مرۆشی له‌گه‌ڵدا بیت، زارۆکان و گه‌وره ته‌مه‌نان، تامه‌زرۆی بینینیانن.\nکاتێک کە یاسای کۆیله‌داری له ئامریکا هه‌ڵگیرا، موسیک و سترانی مرۆڤه ره‌شه‌کان به وڵاتی ئامریکادا بلآو بوونه‌وه.\nله ساڵی 1900 دا سپیپێسته‌کان کولتوری سترانی مرۆڤه ره‌شه‌کانیان، بۆ موسیکی سه‌ما و دانس گۆڕی و له‌سه‌ر قه‌وانی گرامافۆن تۆماریان کردن.\nله‌ناو ئه‌م مرۆڤه ره‌شانه‌دا، موسیکژه‌نی جاز و که‌ڕه‌نا، ستران بیژی لێهات و هه‌بوون، وه‌ک سترانبێژی مه‌زن خانمی (بێسی سمیس) مۆسیکزان و مۆسیکژه‌نی وه‌ک (کیدی ئوره،کینگ ئولیڤتر، لۆویس ئه‌رمیسترۆنگ و دوکی ئیڵینگتۆن.)\nجاز و رۆکیش په‌یدا بوون..!\nمرۆڤه کۆیله‌کان به زۆری زۆردار کران به کریستیان.. خاوه‌ن کۆیله‌کان پیتی یه‌که‌می پێش ناو و پاش ناوی خۆیان، واتا ناوی خاوه‌ن کۆیله‌کان، ئه‌گه‌ر ناو و پێش ناوه‌که به‌مجۆره بووایه (کارته‌ر جێیم) ئه‌وا پیتی یه‌که‌می پێشناو که (K) و پیتی یه‌که‌می پاش ناو(J) له‌سه‌ر ئاسن ده‌نووسران پاشان ئه‌و ئاسنه گه‌رمده‌کرا به شێوه‌ی مۆر و واژۆ به پشتی یان به باسکی کۆیله‌که‌وه ده‌چزینرا. واتا مۆری خاوه‌نداریه‌تیان لیده‌دان. رۆژانی کاری ئه‌م کۆیلانه، رۆژانێکی سه‌خت و پڕ چه‌رمه‌سه‌ری و ده‌رده‌سه‌ری بوو، ده‌بوو ئه‌و کۆیلانه له‌به‌ر تینی ئه‌و خۆره‌تاوه پڕوکینه‌ره‌دا له‌کاردا بن، ئه‌م مرۆڤانه ده‌بوو به ناچاری خۆڕاگربن، بۆ ئه‌م مه‌به‌سته‌ش به ده‌م گۆرانی و ستران چڕینه‌وه، له‌سه‌ر جۆره ریتمێک تایبه‌ت به خۆیان که له‌گه‌ڵ کاره‌کانیاندا بگونجێت، هاوتا هاوئاهەنگ ده‌بوون. وێنه‌ی ئه‌و سترانانه‌ش گۆرانی ئاینی یان سترانی Plantation, Negro, Spirituals و Nobdy know the trouble بوون.\nتیرۆری دەوڵەتیی لەخۆرهەڵاتی نپوراستدا….! (بەشی سێیەم و کۆتایی)


لە ساڵی ١٣٩٩ لە کوردستاندا ٢٣ هاووڵاتی بوونەتە قوربانیی مین\n17:37 - 10 خاکەلێوه 2721\nناوەندی ئاماری ڕێکخراوی مافی مرۆڤیی کوردپا، لە یەک ڕشتە ڕاپۆرتی جیاکردنەوە ــ ئاماریدا، باس لە بەرچاوترین حاڵەتەکانی پێشێلکردنی مافی مرۆڤ لە کوردستان لە ساڵی ١٣٩٩دا، دەکات.\nناوەندی ئاماری کوردپا لە ڕاپۆرتی چوارەمی خۆیدا، حاڵەتەکانی قوربانییانی مین لە کوردستان لە ماوەی ساڵی ڕابردوودا دەخاتە ڕوو.\nئەم ئامارە بە پشتبەستن بە حاڵەتەکانی تۆمارکراو لە ناوەندی ئاماری ڕێکخراوی مافی مرۆڤیی کوردپایە و لەوانەیە ئاماری ڕاستەقینە لەم ڕێژەیە لەسەرەوەتر بێت.\nلەم ماوەیەدا، ٢٣ هاووڵاتیی سڤیل بەهۆی تەقینەوەی مین لە شارەکانی کوردستان کوژران و بریندار بوونە (٧ کوژراو و ١٦ بریندار). هەروەها ٢ کارمەندی مینڕووب لە ناوچەی سوماری قەسری شیرین، بەهۆی تەقینەوەی مین بریندار بوونە.\nهەروەها ٩ هێزی ئەرتش، ئینتیزامی، ئەندامانی سپا و سەرباز لە شارەکانی دێهلوڕان، سنووری مێهران، سنووری سەردەشت، مەریوان و یەکێک لە پایگاکانی شاری سەقز، بەهۆی تەقینەوەی مین کوژران و بریندار بوونە. (٣ کوژراو و ٦ بریندار)\nهەروەها ٤ هێزی سەرچاوە سروشتییەکان لە پارێزگای کرماشاندا لە کاتی ئامادەبوونیان لە ڕەوتی ئاگرکەوتنەوەکانی لەوەڕگەکان و دارستانەکانی مەڕەخێڵ، بەهۆی تەقینەوەی مین بریندار بوونە.\nشیکاریی زیاتر لەبارەی هاووڵاتییانی سڤیل کە بوونەتە قوربانیی مین:\n٦ کەس لە ئیلام، ٥ کەس لە کرماشان، ٣ کەس لە پیرانشار، ٣ کەس لە بانە، ٢ کەس لە ورمێ، ١ کەس لە شنۆ، ١ کەس لە سەردەشت و ١ کەس لە خوزستان.\n٢ کەس لە برینداربووان، ٢ منداڵی تەمەن ٧ و ١٢ ساڵ بوونە.\n٤ کەس لە برینداربووان کۆڵبەر بوونە.\n٦ کەس لە کوژراوان و برینداربووان شوان بوونە.\n١ کەس لە برینداربووان وەرزێڕ بوونە.\nمینە بەجێماوەکانی شەڕی هەشت ساڵەی نێوان ئێران و عێراق، هەموو ساڵیک بووەتە هۆی گیانلەدەستدان و برینداربوونی ژمارەیەک لە هاووڵاتییان لە ناوچە سنوورییەکاندا. لە نزیکەی ٤٢هەزار کیلۆمیتری دووجا لە خاکی ئێران، مینی بەجێماو و نەتەقێنراوەی شەڕی نێوان ئێران و عێراق بوونی هەیە.\nهەروەها حکوومەتی ئێران درێژە بە وەبەرهێنانەوە و چاندنی مینی دژە نەفەر دەدات و بەپێچەوانەی گرێبەستەکانی نێونەتەوەیی، لەسەر ئەو باوەڕەیە لە کەڵوەرگرتن لەو مینانە تەنیا ڕێگەی چارەیە بۆ ئەوەیکە ئەمنییەت و تەناهیی سنوورە کانی ئەم وڵاتە بپارێزرێت.\nهەر بەوپێیە لە بەشێک لە سنوورەکانی ئێران لەگەڵ ئەفغانستان، پاکستان و عێراق مین چێندراوە؛ لە ڕەوتی تێکهەڵچوونەکانی دەیەی ٦٠ی هەتاوی لە کوردستاندا، لە بەشێکی زۆر لە زەوییەکانی ئەم ناوچانە مین چێندراوە.


گۆرانی سیاسه‌تی ئه‌مریكا به‌رامبه‌ر كورد\nدۆخه ئالۆزه‌كانی ناوچه‌كه و شاردنه‌وه‌ی په‌یوه‌ندیه‌كانی هه‌رێمی كوردستان له‌گه‌ڵ وڵاتانی ناوچه‌كه‌و ئه‌وروپی ویلایه‌ته یه‌كگرتوه‌كانی ئه‌مریكای له دۆستیَكی باشه‌وه كرده دۆستێكی خراپ و په‌یوه‌ندیه‌كانی به‌و ئاقاره‌دا برد به‌ره‌و هه‌ڕه‌شه له سه‌ركرده‌كانی كورد بكریَت، كه ئه‌وه‌نده شانازییان به‌و دۆستایه‌تیه ده‌كرد ، هه‌رچه‌نده له بابه‌ته‌كه دوور ده‌كه‌وینه‌وه توركیاش به هه‌مان شێوه ڕووی له هه‌رێمی كوردستان وه‌رگێڕا وه‌ك له‌وته‌كانی به‌رپرسی فه‌رمانگه‌ی په‌یوه‌ندییه‌كانی ده‌ره‌وه‌ی حكومه‌تی هه‌ریَم ده‌ركه‌وت.\nئاماژه‌كانی ئه‌مریكا بۆ فشار دروستكردن له‌سه‌ر كورد بۆ به‌شدارییه‌كی ناچاری له حكومه‌تی عیَراقی به‌سه‌رۆكایه‌تی حه‌یده‌ر عه‌بادی و بیَده‌نگی به‌رامبه‌ر موچه بڕین و ئابلۆقه‌ی سه‌ر هه‌ریَمی كوردستان ئه‌وه‌ی ده‌رخست ئه‌مریكا كوردی وه‌ك دۆستیَكی كاتی به‌كارهیَنا، كه كاتی خۆی زۆریَنه‌ی چاودیَرانی سیاسیی و ڕۆژنامه‌نووس و ڕووناكبیران هاواریان كرد ئه‌وه ئه‌مریكا نیه له‌به‌ر خاتری چاوی كاڵی ئیَمه دۆستایه‌تیمان ده‌كان، به‌ڵكو ئه‌وه دۆستیَكی كاتی و به‌رژه‌وه‌ندچیه، چونكه له‌كاتی هیَرشه‌كانی ئه‌مریكا بۆ سه‌ر عیَراق و لابردنی ڕژیَمی پیَشوو ڕوویه‌كی ڕه‌زا قورسی هه‌بوو له‌لای عیَراقیه‌كان ، به‌لاَم ئه‌وه كوردبوو باوه‌شی بۆكردنه‌وه به‌سیاسه‌تی نا دانایی و نه‌زانی هه‌ندیَ به‌رپرسه‌كانی كورد ڕیَككه‌وتنی كورد و ئه‌مریكا مۆركرا.\nئێستا پاش ئه‌و غه‌دره‌ی له هاوڵاتیانی هه‌رێمی كوردستان ده‌كرێت و جڵه‌وی ده‌سه‌ڵاتیش كه‌وتۆته ده‌ستی چه‌ند بازرگانێكی كورد وه‌ك دبلۆماسیش كار ده‌كه‌ن ، ڕاسته ئه‌وه بڵیَین ئه‌و په‌یوه‌ندییانه‌ی ئه‌مریكا بۆ نه‌وت و به‌رژوه‌ندی نزیكبوونه‌وه بوو له سوریا و ئیَران، وه‌ك ئیَستا به‌بیانووی لیَدانی چه‌كدارانی داعش خشكه خشكه‌یه‌تی بۆ سنووره‌كانی سوریا و دواتریش ئامانجه‌كه بۆ قۆلاَییه‌كانی جۆلانه وه‌ك له‌ستراتیژی باراك ئۆباما له وتاره‌كانیدا له ڕابردوو و ئیَستا ئه‌وه‌ی لیَ ده‌خویَنرایه‌وه،كه ده‌میَكه ڕژیَمی جوله‌كه‌ش ئه‌وه‌ی له به‌رنامه‌دایه خۆی بگه‌یه‌نیَته ئه‌و به‌رزاییانه‌و ده‌ره‌نجام بۆ خۆی یه‌كلایی بكاته‌وه.\nبۆیه كورد نه‌یتوانی، یاخود نه‌یزانی مامه‌ڵه‌یه‌كی ته‌ندروست له‌گه‌ڵ په‌یوه‌ندییه‌كانی ئه‌مریكا دا بكات، یان كردوویه‌تی بۆ ئه‌و ئامانجانه‌و لای ئیَمه ڕوون نه‌كراوه‌ته‌وه و ئه‌و لۆییه‌ی ئه‌مریكا ئاساییه‌و به‌هۆیه‌وه دژایه‌تی له‌گه‌ڵ ئه‌مریكا دروست ده‌كات بۆ ئه‌وه‌ی دریَژه به په‌یوه‌ندیه‌كانی له‌گه‌ڵ ئیَران بداته‌وه، یانیش بۆچوونه‌كه‌ی یه‌كه‌م ڕاسته. له دیدی وتاره‌كانی به‌رپرسانی هه‌ریَمی كوردستان ئه‌مریكا زمانی هه‌ڕه‌شه‌ی به‌هیَزكردووه‌و كوردیش ملچبوونی خۆی بۆ بڕیاره‌كانی ئه‌و ولاَته ڕاگه‌یاندووه به‌بیَ ئه‌وه‌ی كورد ئامانجیَكی به‌رژه‌وه‌ندی گه‌له‌كه‌ی له‌به‌ر چاوبگریَت، ڕاستیش ده‌ڵیَن، كه كورد سیاسه‌تی نه‌بووه ئه‌وه‌شی هه‌بووه به‌هۆی لینكی ئابووریه‌وه هه‌یه ، كه په‌یوه‌ندیه‌كانی خۆی راگرتووه ئه‌گینا به‌رپرسانی حكومه‌تی هه‌ریَم ، كه زۆربه‌ی پارتی و یه‌كیَتیش ئه‌وه‌یان ڕه‌چاو نه‌كردووه و هه‌ر خه‌ریكی دروستكردنی كۆمپانیاو باڵه‌خانه‌ی به‌رزن، به‌لاَم ئه‌و باڵه‌خانانه له‌ڕه‌نگه‌وه كلۆڵ بن و مۆرانه لیَیده‌دا له‌به‌رئه‌وه‌ی بناغه‌یه‌كی پته‌وی نه‌بووه و ئه‌ندازیاره‌كه‌ی نه‌زان بووه.


جان کری: ئێران پێبه‌ند بووه به هه‌موو خاڵه‌کانی به‌رجامه‌وه - Mehr News Agency\n1 sermawezê 2016 - 10:17\nبه ڕاپۆرتی ئاژانسی مێهر له ڕۆژنامه‌ی واشنتۆن پۆست، جان کری، وه‌زیری ده‌ره‌وه‌ی ئه‌مریکا به پشتیوانی کردن له کاری دیپلۆماتیک، وتی: ئێران پێبه‌ند بووه به هه‌موو خاڵه‌کانی به‌رجام که ساڵی پێشوو واژۆ کرا، ئه‌م ڕێککه‌وتنه به‌ری به شه‌ڕێکی وێرانکه‌ر گرت.\nکری له ڕێوڕه‌سمی وه‌رگرتنی ئه‌نیستیتۆ چاته‌م هاوس وتی: من له جێگه‌ی ئه‌وه‌ی خۆم ڕاده‌ستی بژارده‌ی شه‌ڕ بکه‌م، هه‌وڵم داوه که له دوای لێکتێگه‌یشتن و ڕێککه‌وتنی دیپلۆماتیک بم که زۆرکه‌س شتی وه‌ها به مێشکیاندا نایه‌ت.\nشایانی باسه که خه‌ڵاتی چاته‌م هاوس به هاوبه‌شی به مه‌حه‌مه‌د جه‌واد زه‌ریف، وه‌زیری ده‌ره‌وه‌ی ئێران و جان کری، وه‌زیری ده‌ره‌وه‌ی ئه‌مریکا به‌خشرا.\nئه‌م ڕێککه‌وتنه که ساڵی پێشوو واژۆ کرا له لایه‌ن کۆنگرێسی ئه‌مریکا و زایۆنییه‌کان و چه‌ند وڵاتێکی که‌نداوی فارسه‌وه به توندی ڕه‌ت کرایه‌وه.\nفلیپ هامۆند، سه‌رۆکی خه‌زانه‌داری بریتانیاش له ڕێوڕه‌سمی خه‌ڵاتی چاته‌م هاوس وتی: ئه‌م ڕێککه‌وتنه ده‌ستکه‌وتێکی یه‌کجار گه‌وره‌یه بۆ دیپلۆماسی مودێڕن و ئه‌مریکا هاوکات شه‌ڕی سێ به‌ره‌ی دژ به‌م ڕێککه‌وتنه‌ی ده‌کرد.\nجان کری له درێژه‌دا باسی له محه‌مه‌د جه‌واد زه‌ریف کرد و وتی: ئه‌و به‌ڕاستی که‌سێكی دڵسۆزه بۆ وڵاته‌که‌ی و به سه‌ختی بۆ به‌رژوه‌ندییه‌کانی وڵاته‌که‌ی شه‌ڕ ده‌کات.\nئه‌و هه‌روه‌ها جه‌ختی کرد: ئێران هه‌موو به‌نده‌کانی ڕێککه‌وتنه‌که‌ی به‌جێ هێناوه، ئێمه‌ش هه‌روه‌ها ئه‌م هه‌وڵه‌مان داوه، به‌ڵام بڕێک بانکی ئه‌ورووپایی هێشتا ده‌ترسن که کار له‌گه‌ڵ ئێران بکه‌ن.


نه‌خۆشیه‌كانی دڵ » پۆڵێنه‌كان » هه‌موو بابه‌ته‌كان » لاپه‌ڕه‌ی : 1\nحوكمی ئه‌و كه‌سه‌ی كه باس وثه‌نای خۆی ده‌كات\nپرسیارێكه له لایه‌ن سه‌ماحه‌تی شێخ محمدی كوڕی صالح كوڕی عوثه‌یمین (ڕه‌حمه‌تی خوای لێ بێت) وه‌ڵام دراوه‌ته‌وه، ئه‌مه‌ش ده‌قی پرسیاره‌كه‌یه : ئایا حوكمی ئه‌و كه‌سه چیه كه باس و ثه‌نای خۆی ده‌كات ؟.\nفیتنەی گومان و دودڵی وفیتنەی حەزو ئارەزوو\nنوسـه‌ر : ڕه‌نج شێخانی پێداچـونه‌وه : پشتیوان سابیر عه‌زیز الناشر : نوسینگه‌ی ( ره‌بوه‌ی ) هه‌ره‌وه‌زیی بۆ بانگه‌واز و وشیاركردنه‌وه‌ی ڕه‌وه‌نده‌كان له شاری ڕیاز\nئه‌م وتاره باسی دوو فیتنه‌ی کارەسات بارو لەناو بەرەکەی باوەڕدار ده‌كات كه بریتین له: فیتنەی (الشبهات) گومان و دودڵی : یەکەم: فیتنەی (الشبهات) گومان و دودڵی و فیتنەی (الشهوات) حەزو ئارەزوو!. ئەم فیتنەیە پەیوەستە بە ئاینەوە کەبەڕاستی زۆر سامناك و لەناوبەرە، چونکە مرۆڤی باوەڕدار لە پاکێتی یەکخوا پەرستی یەوە دەباتە ناو پیسی هاوەڵ پەیداکردن و بێباوەڕی وهەڵگەڕانەوەو دور کەوتنەوە لەدین دووەم: فیتنەی (الشهوات) حەزو ئارەزوو!. بریتی یە لە هەواو هەوەس و ئارەزو، کەپاڵ بە کەسەکەوە دەنێت بۆ سەرپێچی فەرمانەکانی خواو پێغەمبەری خوا(صلی الله علیە وسلم) و ئەنجام دانی کردەوەی خراپ بەکردەوە!.\nحوكمی مه‌دحی نه‌فسی خۆ كردن\nپرسیارێكه له لایه‌ن ده‌سته‌ی به‌شی زمانی كوردی له ماڵپه‌ڕی ئیسلام هاوس، وه‌ڵامی دراوه‌ته‌وه، وه ناوه‌ڕۆكی پرسیاره‌كه ئه‌مه‌یه: ئایا دروسته كه‌سێك مه‌دحی خۆی بكات بۆ خه‌ڵكی، و بۆ نموونه بڵێت من كه‌سێكی ڕاستگۆ و ده‌ستپاكم، یان خاكی و مته‌واضعم، یان هه‌ر مه‌دحێكی تر ؟\nئه‌و كارانه‌ی كه دڵ ڕه‌ق ده‌كات\nخۆشه‌ویستان له‌م باسه‌ی ئه‌مجاره‌ماندا ئاماژه به‌و كارانه ده‌كه‌ین كه ده‌بنه هۆی ڕه‌ق كردن و ڕه‌ش كردنی دڵه‌كان، به پشتیوانی خوای گه‌وره ئاماژه به گرنگترین ئه‌و كارانه ده‌كه‌ین به هیوای ئه‌وه‌ی لێیان به ئاگابین بۆ ئه‌وه‌ی خۆمانیان لێ بپارێزین\nهۆكاره‌كانی دڵ ڕه‌قی و چاره‌سه‌ریان\nنوسـه‌ر : سه‌رباز حه‌مید كه‌ركوكی پێداچـونه‌وه : پشتیوان سابیر عه‌زیز الناشر : نوسینگه‌ی ( ره‌بوه‌ی ) هه‌ره‌وه‌زیی بۆ بانگه‌واز و وشیاركردنه‌وه‌ی ڕه‌وه‌نده‌كان له شاری ڕیاز\nیه‌كێك له‌و به‌ڵا گه‌ورانه‌ی كه‌وا ئوممه‌تی ئیسلامی توشی بووه، بریتیه له به‌ڵای دڵ ڕه‌ق بوون. بۆیه خۆشحاڵین كه‌وا له‌م بابه‌ته باسی هۆكاری دڵ ڕه‌ق بوون بكه‌یه‌ن پاشان بزانین چاره‌سه‌ری ئه‌م نه‌خۆشیه چیه.\nزه‌م كردنی شوێن كه‌وتنی حه‌زو ئاره‌زوو\nدانـراو : شێخ عه‌بدوالله عه‌بدولرحمان ئه‌لجبرین پێداچـونه‌وه : پشتیوان سابیر عه‌زیز\nوه‌رگێڕانی: ئه‌حمه‌د موحه‌مه‌د قه‌رنی ناسینی ئه‌و خراپانه‌ی به هۆی شوێن كه‌وتنی حه‌زو ئاره‌زوو ڕوو ده‌ده‌ن وفێربوونیان فه‌ڕزێكه له‌سه‌ر نه‌ته‌وه‌ی ئیسلام. ناوه‌ڕۆكی ئه‌م كتێبه بریتیه له: ١- گرنگی لابردنی په‌رده له‌سه‌ر شه‌ڕ وئاگاداركردنه‌وه لێی. ٢- شوێن كه‌وتنی حه‌زو ئاره‌زوو به‌ره‌و قه‌ده‌غه‌كراوه‌كانت ده‌با. ٣- نیشانه‌ی ئه‌و كه‌سه‌ی شوێن حه‌زو ئاره‌زوو ده‌كه‌وێت. ٤- چه‌ند نموونه‌یه‌ك له به‌دوا كه‌وتنی حه‌زو ئاره‌زوو. سه‌رچاوه‌ی بابه‌ت: سایتی فه‌رمووده.\nبراى لاوم چۆن بەرەنگارى ئارەزوو دەبیتەوە\nدانـراو : موحه‌مه‌د عه‌بدولله ئه‌لدویش پێداچـونه‌وه : پشتیوان سابیر عه‌زیز\nخوێنەرى سەنگین، براى لاوى خوێن گەرمم، ئەم نامیلكەیەى بەر دەستى بەڕێزتان باس لە پرسێكى گرنگ دەكات كە ئەویش ئارەزوو و چۆنێتى بەرەنگاربوونەوەیەتى لە قۆناغى لاوێتیدا، كە نووسەر تێیدا بە كورتى باس لە گرنگترین زیانەكانى شوێنكەوتنى ئارەزوو دەكات وە پاشان هۆكارەكان و لە كۆتایشدا چارەسەرى گونجاو بۆ گرفتەكان دادەنێت\nفه‌خرو شانازی كردن به سه‌ر خه‌ڵكیدا\nئه‌م ووتاره باسی چیرۆكی دوو پیاو ده‌كات كه له‌سه‌رده‌می پێغه‌مبه‌ر موسا ( علیه السلام ) باسی نه‌ژادو ڕه‌چه‌ڵه‌كی خۆیان كردوه...


Diplomatic Magazine | " لەباتی ڕژێمی دیموکراتی هاوچەرخ، دوو بنەماڵە دروستبووەو هەرێمیان کردووە بە دووبەش"\nبۆچی بە حه‌وت مانگ حکومەتیان بۆ دروستنەکرا؟\n" لەباتی ڕژێمی دیموکراتی هاوچەرخ، دوو بنەماڵە دروستبووەو هەرێمیان کردووە بە دووبەش"\nحه‌وت مانگ تێپەڕی بەسەر هەڵبژاردنی ٣٠ ئەیلولی ٢٠١٨ داو دەسەڵاتدارانی هەرێم نەیان توانیوە حکومەت پێکبهێنن. زێتر لە جارێ بەشیوەیەکی هەڕەشە ئامیز مه‌سعود بارزانی ڕایگەیاند کە چیدی لەبەر کەس دامەزراندنی حکومەت دواناخات، بەڵام دوایشی خست، ئەمە چیدەگەیەنێت و چ هۆکارێکی لە پشتەوەوەیە؟\nبەر لە نەخۆشیەکەی جەلال تاڵەبانی ئەهوەنتر بوو، پۆستی سەرەکوەزیرانی هەرێمی دایە فۆاد مه‌عسوم و بەرهەم ساڵح و کۆسرەت ڕەسوڵ، بەڵام مەسعود بارزانی بە درێژایی ئەم ٢٨ ساڵە پۆستی سەرۆکایەتی‌و سەرەکوەزیرانی قۆرخکردووەو بۆ خۆی و برازای بەڕێوەیەو لەم ڕۆژانە ببنە باوک و کوڕ و برازا، واتە شیوازی حوکمڕانی خێڵەکی بە تەواوی بۆ دو بنەماڵە. دروستبوونی بنەماڵەی تریش بەڕیوەیە! حوکمڕانی ئیسلامی سیاسی شیعەکانیش لەم حوکمەتە عه‌لمانیە قەومیەی هەرێم زۆر باشترە.\nلەم هەرێمەدا ، لەباتی ڕژێمی دیموکراتی هاوچەرخ حوكمڕانی دووبنەماڵە دروستبووە\nلە ماوەی ١٥ ساڵی پاش ڕووخانی سەدامدا حوکمڕانی عێراق پێنج سەرۆکوەزیری بە خۆیەوە دیوە: ئەیاد عه‌لاوی، ئیبراهیم جه‌عفه‌ری، نوری مالیکی ، حه‌یده‌رعه‌بادی، عادل عه‌بدولمه‌هدی. بەڵام لە هەرێم کورسی سەرۆکایەتی لە ١٥ ساڵدا نا، بڵکو لە ٢٨ ساڵی ڕابوردوود ا، تاپۆ بووە لەسەر مەسعود بارزانی و کورسی سەرەکوەزیرانیش ئەوە ٢٠ ساڵە هەر نێچیر بارزانیە.\nلەسایەی ئەم شێوە حکومڕانیەدا ژیانی سیاسی و حیزبایەتی لەم هەرێمەدا شێوێندراوەو لە شیرازەی سروشتی خۆی دەرچووە، لەباتی ڕژێمی دیموکراتی هاوچەرخ دووبنەماڵە دروستبووە کە لەباتی سوپای نیشتیمانی دوو هێزی میلیشیایی تایبەت بە خۆیان دروستکردووەو هەرێمیان کردووە بە دووبەش، وەک دوو مەزرای تایبەتی.\nشێوەیەک لەهەیکەلی ڕژێمی حکومرانی هەیە، بەڵام ناوی بێناوەڕۆکە، پەرلەمان هەیە بە تەزویری هەڵبژاردن دروستکراووە، سوپا هەیە بەڵام سوپای حیزبە، دادوەری هەیە بەڵام ئامێرێکی حیزبیە، خوێندن هەیە بەڵام بەهەست و خواستی حیزب بەڕێوە دەبرێ، ژیانی حیزبایەتی هەیە بەڵام لەو جۆرەیە کە نمونەی مەگەر لە ولاتێکی وەک ئەم هەرێمەدا ببینرێ، بازاڕو کۆمپانیاو جموجۆڵی ئابوری هەیە، بەڵام پڕ قانزاجترین پرۆژە تەرخانکراوە بۆ دەسەلاتداران .... هتد.\nبە ٧ مانگ وەزارەتیان بۆ پێکناهێنرێ لە کاتێکدا کە ٨٥ ٪ کورسیەکانی پەرلەمانیان لەدەستدایە ! ئەمە بۆچی و بە چ لۆژیکێ ؟ هیچ تەفسیرێکی ڕاستەقینە هەیە جگە لەوە کە لە قەیرانێکی تونددا دەژین؟ پارتی و ینک لەسەر بەشکردنی هەریسەکە لە ململانێدان.\nئۆپۆزسیۆن لاوازەو بۆ دروستبوونی گۆڕانكاریش پێویستمان بە ڕێكخستنەوەی بزافی ئۆپۆزسیۆن هەیە\nپارتی دەیەوێ بە ئارەزووی خۆی بەشیکات و ینک بەمە ڕازی نییە، چونکە دەزانێ هاوبەشەکەی بە چ شیوەیەک بووە بە خاوەنی ٤٦ کورسی، دەزانێ کە لە هاوکێشەی هێزی سیاسی و سەربازیدا جیاوازیەکی جدییان نییە، بە پێچەوانەی گۆڕان کە جێگەی سروشتی خۆی ــ ئۆپۆزیسیۆن ــ جێهێشت و چوونە ناو حوکمەتی هەڵبژارد.\nبرادەرانی گۆڕان ئەوەیان بیر چووکە دەمێک نییە پەنجەیانکرد بە کوناو دووپشک پێوەیدان. ئەمجارەش پەنجەیان کردوەتەوە بە هەمان کوندا، ڕەنگە گران بکەوێ لەسەریان و لەسەر هەموو بزافی نیشتیمانیش.\nئەمڕۆ خراپترین ڕۆژانی ئۆپۆزیسیۆنە لەم هەرێمەدا. ئەوە گۆران کە پێش ١٠ ساڵ وەکو حیزبێکی ئۆپۆزیسیۆنی بەهێز پەیدا بوو، جیگەی هیوای خەڵک بوو، ئەمڕۆ وەکو حیزبێکی بچووک خۆی ئاڵاندووە لە دەسەڵاتدارانەوە، ئەوە نەوەی نوێ کە بە بلۆکێکی هەشت کەسیەوە جێگەیەکی بۆخۆی لە ئۆپۆزیسۆندا دروستکردبوو ئیستە کەوتوتە وەزعێکی شڕو شێواو. ئەوە چەپەکان کە بەخیلی بە حاڵیان نابرێ و چاوەڕێش ناکرێ بەم زوانە هەڵسنەوە، جا چارە چییە؟\nبە هەموو حاڵێ ئەگەر پارتی و یەکێتی لەسەر ئەم ڕێڕەوەی ئیستایان بەردەوام بن دواڕۆژیان نیەو گۆڕانکاری هەردەبێ، بەڵام بۆ ئەوەی ئەو گۆرانکارییە زووتربێ، ئاسانتر بێ، بە پێویستی دەزانم خەڵکی دیموکراسیخواز و نیشتیمانپەروەران بە گشتی بجووڵێن، ئەم پرسە بخەنە بەر باس و بگەڕێن بۆ شێوەیەکی گونجاو بۆ ڕێخستنەوەی بزافی ئۆپۆزیسیون، بۆ ڕێخراوێکی وەها کە ئەم بۆشاییە گەورەیەی لە گۆڕەپانی سیاسیدا هەیە پڕ کاتەوە.\nڕای من لەم پرسەدا ئەمەی خوارەوەیە : قەومی عەرەب ( بە تایبەتی بەعس ) خۆیان تاقیکردەوە لە ٤٠ ساڵ ( ١٩٦٣ ـــ ٢٠٠٣ ) و فەشەلیان هێنا لە عێراقدا. قەومی کوردیش ٢٨ ساڵ ( ١٩٩١ ــ ٢٠١٩ ) خۆیان تاقی کردەوەو فەشەلیان هێنا.\nئیسلامی سیاسیش لە عیراقدا ١٥ ساڵە ( ٢٠٠٥ ــ ٢٠١٩ ) خۆیان تاقی کردەوەو فەشەلیان هێنا. چەپیش بەر لەوەی خۆیان تاقی بکەنەوە پووکاونەتەوەوە فەشەلیان هێناوە. کەواتە دەبێ بۆ شێوەیەکی نوێ لە خەبات و ستراتیجی بگەڕێین.\nمن ئەم شێوە تازەیە لە پێکهێنانی ڕێخراوێکی جەماوەری تازەدا دەبینم کە سەرجەم جەپەکان و نیشتیمانپەروەرە لیبراڵەکان لە خۆ بگرێ بۆ تێکۆشانێکی ئاشتیانەی دیموکراسیانە، لە پێناوی ڕژێمێکی دیموکراتی مەدەنی وەکو ڕژێمی سوید، هوڵەندا، کەنەدا.\nپێمباشە ئەم ڕێخراوە ناوبنرێ ( بزافی چاکسازی دیموکراتی ) + لەسەرە تاوە ( گرووپ گرووپ ) دابمەزرینرێ و دواتر ئەم گرووپانە یەکبگرن + لە سەرەتاوە وابکرێ کە وەرگرتن و گۆڕینی پۆستی سکرتێر بە ئیرس و تاپۆکاری نەبێ وەک ئەم وڵاتە دواکەوتوانە، بەڵکو وەکو ئەوروپای ئەمڕۆ بێت.


📅 31-12-2018 Даты и события\nرۆژهەڵاتی کوردستان - بەپێی هەواڵی گەیشتوو بە ئاژا [ Больше... 👁] ✖ ✖ 11 0 ✔ 99% ✍ H.B. 1-11-2018 21:41:01\n👫 بدرخان علي биография\n📅 Добавлен Mar 17 2018 9:15PM\nكاتب كردي سوري. عضو هيئة تحرير مجلة الحوار الثقافي [ Больше... 👁] ✖ ✖ 0 4 ✔ 80% ✍ H.B. 17-3-2018 21:15:13


موچەی فەرمانبەرانى هەرێمى کوردستان لەنێوان بەرزیی‌و نزمی نرخی نەوتدا\n14/02/2021 1189 جار خوێندراوه‌ته‌وه\nهه‌رێمى كوردستان له‌مامه‌ڵه‌كردن له‌گه‌ڵ نه‌وتدا مێژویه‌كى دێرینی نییه، به‌ڵام به‌گه‌ڕانێكى سه‌ره‌تایی بۆت ده‌رده‌كه‌وێت زۆرترین قسه‌و باس له‌باره‌ى ئه‌م بابه‌ته‌وه له‌هه‌رێمى كوردستان‌و ده‌ره‌وه‌ى هه‌رێمیش له‌سه‌ر نه‌وتى هه‌رێم كراوه.\nله‌كاتى ده‌رهێنان‌و هه‌نارده‌كردنى نه‌وت هه‌میشه ئه‌وه به‌گوێى هاوڵاتى ده‌درا، هه‌ژار له‌كوردستان نامێنێت، هه‌موان مانگانه بڕێك له‌داهاتى نه‌وت وه‌رده‌گرن، به‌ڵام ئه‌م وته‌یه ئاوه‌ژوو بوه‌وه به‌هۆى ئه‌وه‌ى نه‌ك هاوڵاتى ئاسایی نه‌یتوانى له‌داهاتى نه‌وتى هه‌رێم سودمه‌ندبێت، به‌ڵكو حكومه‌ت نه‌یتوانى موچه‌ى فه‌رمانبه‌ره‌كانیشى بدات.\nحكومه‌ت سیاسیه‌تى هه‌ر ڕۆژه‌و قسه‌یه‌ك له‌باره‌ى نه‌وت له‌گه‌ڵ هاوڵاتیان په‌یڕه‌وده‌كات، ئه‌وه‌تا له‌سه‌ره‌تاداو به‌رله‌ده‌رهێنانى نه‌وت وتى نه‌وت ده‌كه‌ینه چراى خۆش گوزه‌رانى.\nنه‌وت دۆزرایەوه‌و دەرهێنرا، به‌بۆرى هه‌نارده‌كرا، نرخى نه‌وت دابه‌زى، به‌ڵام حكومه‌ت له‌ساڵى 2014 له‌سه‌ر زارى ئاشتى هه‌ورامى وه‌زیرى سامانه سروشتیه‌كان وتى: له‌ساڵى 2016 هه‌نارده‌ى نه‌وت ده‌كه‌ینه یه‌ك ملیۆن به‌رمیل‌و چه‌ند نرخ دابه‌زێت به‌زیادكردنى هه‌نارده‌كردن قه‌ره‌بوى ده‌كه‌ینه‌وه.\nهه‌ر له‌وساڵه‌دا بێوار خەنسی ڕاوێژكاری سه‌رۆكى حكومه‌ت ڕایگه‌یاند، "ساڵى 2020 هه‌نارده‌ى نه‌وتى هه‌رێم ده‌گه‌یه‌نینه دوو ملیۆن به‌رمیل نه‌وتى ڕۆژانه‌و خۆشگوزه‌رانى ته‌واو ئه‌وكاته‌یه، به‌ڵام كارگه‌یشته ڕاده‌یه‌ك لەوساڵەدا کە خەنسی باسی دەکرد فه‌رمانبه‌رانی حکومەت ته‌نها سێ موچه‌ى ته‌واوو له19% موچه‌یه‌كیان وه‌رگرتوه".\nنرخى نه‌وت له‌ساڵى 2014 به‌ڕێژه‌یه‌كى به‌رچاو ڕوى له‌دابه‌زین كرد حكومه‌تى هه‌رێم پاشه‌كه‌وتى موچه‌ى ده‌ستپێكرد، نێچپیرڤان بارزانى ڕایگه‌یاند، پاشه‌كه‌وت له‌موچه‌ى فه‌رمانبه‌ران ده‌كه‌ن‌و له‌گه‌ڵ به‌رزبونه‌وه‌ى نرخى نه‌وت پاشه‌كه‌وت لاده‌به‌ن، نرخى نه‌وت گه‌یشته سه‌رو 60 دۆلار تابه‌غدا مانگانه بڕه‌پاره‌یه‌كى نه‌دایه هه‌رێم حكومه‌ت نه‌یتوانى پاشه‌كه‌وت هه‌ڵبگرێت‌و موچه به‌ته‌واوى بدات.\nئاشتى هه‌ورامى وته‌یه‌كى هه‌یه کە له‌ناو هاوڵاتیاندا بەوتەیەکی بەناوبانگ ناسراوە كه ده‌ڵێت: نه‌وت بگاته 100 دۆلاریش موچه هه‌ر وه‌ك خۆى ده‌بێت.\nله‌كاتى بڵاوبونه‌وه‌ى ڤایرۆسى كۆرۆنا له‌جیهان، نرخى نه‌وت دابه‌زى حكومه‌تى هه‌رێم مۆدێلێكى نوێى له‌پێدانى موچه هێنایه ئاراوه ئه‌ویش پێى ده‌ڵێت ته‌مویلى موچه بۆ هه‌ر مانگێك‌و بڕێك له‌موچه ده‌بڕێت‌و هیچ پابه‌ندیه‌ك بۆ گه‌ڕاندنه‌وه‌ى پاره‌كه بۆ فه‌رمانبه‌ران ناخاته ئەستۆی خۆى، ئه‌م بڕیارە کاتێک درا نرخى نه‌وت كه‌متر له20 دۆلاربوو، ئێستا نرخى نه‌وت سه‌رو 60 دۆلاره‌و به‌هه‌مان میكانیزم‌و به‌لێبڕین موچه ده‌درێت.\nلەکاتێکدا ئەگەر بەشێوەیەکی ساناو ساکار حسابی بکەین حکومەت لەو مانگەدا لەنەوتی بە٢٠ دۆلار فرۆشتوە لەگەڵ ئەم مانگەی کە نرخەکەی بۆ سەرو ٦٠ دۆلار بەرزبۆتەوە بڕی ٥٥٢ ملیۆن دۆلاری مانگانە جیاوازیی فرۆشی نەوتە لەنێوان ئەو دوو مانگەدا، ٥٥٢ ملیۆن دۆلار بەنرخی ئێستای بانکی ناوەندی واتە ٨٠٠ ملیارو ٤٠٠ ملیۆن دینار، واتە تەنها زیادەی نرخی فرۆشی نەوت دەکاتە نزیکەی کۆی موچەی فەرمانبەرانی حکومەت.\nفەرمانبەران‌و چاودێران هیچ دڵخۆش نین بەبەرزبونەوەی نرخی نەوت، چونکە دەزانن بەرزبونەوەی نرخی نەوت لەسایەی ئەم سیاسەتەی کە حکومەتی هەرێم پەیڕەویدەکات هیچ جیاوازییەک دروستناکات لەژیانی ئەواندا، موچە هەروەک چەند مانگی ڕابردوو دەمێنیتەوەو حکومەت لەگەڵ بەرزبونەوەی نرخی نەوت دەستکاری موچە ناکات، وەک دەوترێت کاتێک نرخی نەو دادەبەزێت ڕاستەوخۆ ئەمانیش داهاتی هاوڵاتیان کەمدەکەنەوە، بەڵام هەر بەرزبونەوەیەک لەنرخی نەوت نابێتە هۆی بەرزبونەوەی داهاتی مانگەنەی هاوڵاتیانی هەرێم‌و فەرمانبەران، چونکە حکومەت سیاسەتی برسیکردنی هاوڵاتیەکانی گرتۆتە بەر.


فه‌رمی : پێشمه‌رگه پیشه‌گه‌ره‌كه‌ی ناساند\nبه‌مه‌به‌ستی تۆكمه كردنی پێكهاته‌ی تیپه‌كه‌ی بۆ یارییه‌كانی خولی نایابی باله‌ی یانه‌كانی عێراق ، تیپی باله‌ی یانه‌ی پێشمه‌رگه پیشه‌گه‌رێكی گواسته‌وه ڕیزه‌كانی .\nله نێو باره‌گه‌ی یانه‌ی وه‌رزشی پێشمه‌رگه و به ئاماده‌بوونی هه‌ریه‌ك له به‌رێزان مه‌حمود ئه‌حمه‌د موراد جێگری سه‌رۆكی یانه‌ی وه‌رزشی پێشمه‌رگه و م ، شێرزاد محه‌مه‌د سكرتێری یانه و د . سه‌لاَح كانه‌بی ڕاهێنه‌ر و ئه‌رده‌لاَن فایه‌قی یاریده‌ده‌ری ڕاهێنه‌ر و د . عه‌لی ته‌ها كابتنی تیپی باله‌ی یانه‌كه و له مه‌راسیمێكی تایبه‌تدا ( مه‌هدی كه‌ریمی ) یاریزانی به ڕه‌گه‌ز ئێرانی و پیشه‌گه‌ر ناسێنرا و بۆندی فه‌رمی له‌گه‌ڵ واژۆ كرا .\nله مه‌راسیمی ناساندن و ئه‌نجام دانی گرێبه‌ستی یاریزانی ناوبراودا به‌ڕێز مه‌حمود ئه‌حمه‌د موراد جێگری سه‌رۆكی یانه‌ی پێشمه‌رگه به‌خێرهێنانی له یاریزانه پیشه‌گه‌ره‌كه كردوو هیوایی خواست له‌گه‌ڵ هاوڕێكانی و پێكه‌وه له خولی نایابی باله‌ی یانه‌كانی عێراق ئه‌نجامی كاریگه‌ریان هه‌بێت و ئاستێكی به‌رز پیشان بدات .\nهه‌روه‌ك ئه‌و یاریزانه خۆشحاڵی خۆی پیشان دا كه له‌گه‌ڵ عه‌لی ته‌های هاوڕێی و یاریزانه لاوه‌كانی پێشمه‌رگه پێكه‌وه بۆ نازناوی عێراق یاری ده‌كه‌ن .\nجێگه‌ی باسه مه‌هدی كه‌ریمی 34 ساڵ یاریزانی ڕابردووی یانه‌ی شه‌هرداری ئورومییه بووه و یه‌كێك بووه له یاریزانانی بانگێشت كراو بۆ مه‌شقه‌كانی هه‌ڵبژارده‌ی ئێران و له پێگه‌ی چواری نێو یاریگه یاری ده‌كات .


تەماشا بکە دەبینیت ئەم سیستەمە خەڵکی چۆن بێ بەها و سووك کردووە. بوون بە پیاوی خەڵک، حیزب ، سیخووڕی دەولەتی، بەکرێگیراوانی وڵاتان کە ئینگلیز پێی دەڵێت mercenaries کە کورد پێیدەڵێت "جاش". ڕەنگە تا ڕادەیەکی کەم لە هەندێکیانا جۆرێك لە دڵسۆزی تیادابێت، یا هۆکارێکی دیکەی هەبێت بەڵام بەشی زۆری بژێوی و بارخواری ژیان و بێدەربەستیی و نەبوونی هۆشیاریی دڕندەیی بێت. ئاخر کابرایەك هەڵکوتێتە سەر ماڵ و خاك و گەلێکی دیکە و ئەوەی کە پێیبکرێت بیکات، بێ ئەوی بیناسێت و غەدرێك تاواانێکی بەرانبەر کردبێت ...نازانم چ ناوێكی لێدەنێیت؟!!\nمن لێرەدا زیاتر دەمەوێت قسە لەسەر بەکرێگیراوەکانی دەوڵەتی تورکیا کە ناویان 'سوپای ئازادیی سوریا'یە، بکەم.\nتورکیا بۆ کەمکردنەوەی ئەزمەکانی نێو خۆی بریاری دا کە کۆمەك بە حکومەتەکەی لیبیا، ویفاق، بکات بۆ ئەمەش لە 24/12 دا 300 چەکداری لەو بەکریگیراوانەی 'سوپای ئازادیی سوریا' نارد ، لە 29/12 دا 350 بەکرێگیراوی تری نارد و لە 05/01/20 دا 1350ی دیکەی ناردووە .\nلە سۆدانیش ئەو بەکرێگیراوانەی کە شەڕیان لە دارفۆرد دەکرد و سکی ژنان و منداڵانیان هەڵدەدڕی ، ئێستا کە لە سۆدان شەر نییە ئەوانیش بە 3000 کەسیانەوە ئەوە چەند مانگێکە گەیشتونەتە شاری بنغازی بۆ شەڕکردن دژ بە جەنڕاڵ خەلیفە حەفتار. بەرپرسێکی لیبی بە گاردیانی وتوە " ئەوەندە گەنج لە سۆدانەوە هاتووە کە توانای دابینکردنی ژیان و پێداویستی ترمان نییە بۆیان" .\nکۆماندەکانی ئەمانە بە تەمان دوای ئەوەی کە عەقدەکەیان لەگەڵ لیبیا و یو ئێن دا تەواو دەبێت بگەڕێنەوە بۆ سۆدان و شەڕ دژ بە حکومەتی تازە بکەن . لە دیمانەیەکیانا لەتەک ڕۆژنامەی گاردیانی بریتانییدا، یەکێك لەم کۆماندانە دەڵێت " من دەزانم ئێمە مێسینەرین [ بەکرێگیراو] ین شەڕکردنمان نە ڕێز و نە شەرەفی تیادایە ... بەڵام ئەمە کاتییە و دوای تەواوبوونی موهیمەکەمان دەگەڕێینەوە بۆ ماڵەوە " یەکێكی دیکەیان وتی " چەکداربوون و شەڕکردن وەکو بەکرێگیراو، تاکە ڕێگەیەکە بۆ پەیداکردنی سامانێك کە دواتر بتوانین شەڕ دژ بە دەوڵەتی سۆدان بکەین " ... " باوەڕمان وانییە کە عومەر بەشیر تەواو بووبێت.. ئێمە ئێستا لە لیبیاین بەڵام مەعرەکەی دیکە لە سۆدان چاوەڕوانمان دەکات.." یەکێکی دیکەیان لە تەڕابلوس، وتی " وەختی دیاریکراومان لێرە نییە ... تەنها چەك و تەقەمەنی و لۆجستکی میللتەریی بەدەستدەهێنین بۆ گەڕانەوەمان بۆ سۆدان" کۆماندەیەکی تر وتی " تۆ خۆت دەیزانی کە ئێمە کارێکی وامان نییە بۆیە جاری واهەیە کە دەبێت خەڵك بڕفێنین و بە قاچاخ بیانگەیەنیینە شوێنی پێویست" .


لەقەڵادزێ بەهۆی کۆترێکەوە گەنجێک گیانی لەدەستدا\nپۆلیسی راپەڕین، ئەمڕۆ هەینی، ئاشكرایكرد، پاش ئەوەی رۆژی 6ی ئەم مانگە گەنجێك لەسەر تەلاری كتێبخانەی گشتی قەڵادزێ بەربوەوە، ئەمڕۆ لە نەخۆشخانە گیانی لەدەستدا. دەشڵێت، گەنجەكە بەمەبەستی هەڵفڕاندنی یەكێك لە كۆترەكانی خۆی چوبوە سەربانی تەلاری كتێبخانەكە.\nئاوێنە: بەڕێوەبەرایەتی پۆلیسی راپەڕین لە راگەیەندراوێكدا وتی"پاش ئەوەی 6ی ئەم مانگە گەنجێک بەناوی (هـ. ک. ق.) لەدایکبوی ساڵی 2002 پیشەی کاسب لەسەر تەلاری کتێبخانەی گشتی قەڵادزێ بەربۆوە، لە نەخۆشخانەی گشتی قەڵادزێ چارەسەری سەرەتایی بۆ کراو پاشان بەڕێکرا بۆ سلێمانی."\nئەوەشی خستۆتەڕو"دوای چەند ڕۆژێک مانەوەی لە نەخۆشخانە بەهۆی سەختی برینەکەیەوە ئەمڕۆ گیانی لەدەستدا."\nپۆلیسی راپەڕین ئاماژەی بەوەداوە كە "بەوتەی شایەتحاڵێکی روداوەکە ئەو گەنجە چۆتە سەربانی کتێبخانە بەمەبەستی هەڵفڕاندنی یەکێک لە کۆترەکانی، بەڵام کەوتوتە خوارەوەو بە سەختی بریندار بوە، دۆسیەی لێکۆڵینەوەش بۆ ڕوداوەکە کراوەتەوە."


لە گەرمیان چەند جۆرێکی باڵندە و ئاژەڵی کێوی مەترسی لەناوچوونیان لەسەرە\nئاژەڵە کێوییەکانی گەرمیان بەهۆی راوکردنەوە کەمبوونەتەوە\n2358 جار خوێندراوەتەوە\nله سنوری ئیدارەی گه‌رمیاندا دیارده‌ی ڕاوكردن بە شێوەیەکە چەند جۆرێکی گیاندارە کێوییەکان و باڵندەکان هه‌ڕه‌شه‌ی له‌ناوچوونیان له‌سه‌ره.\nبەپێی ئامارەکانی پۆلیسی پاراستنی دارستان و ژینگه‌ی گەرمیان، ساڵانه ڕێژەی ڕاوکردن زیاتر دەبێت، به‌جۆرێك كه له ساڵی ٢٠١٨دا ٢٨٦ کەس بەهۆی سەرپێچییەکانەوە سزادراون، بەڵام لە ساڵی ٢٠١٧دا ٢٢٣ کەس سزادراون.\nبەهۆی تایبه‌تمه‌ندی كه‌شوهه‌وا و سروشتی ناوچه‌كه‌وه، ده‌یان جۆری باڵنده و ئاژه‌ڵی كێوی لە سنووری ئیدارەی گەرمیاندا ده‌ژین، چالاكانی بواری ژینگەش هۆشداری له ناوچوونی ئاسك و كه‌روێشك و باڵنده‌كانی پۆڕ و سوێسكه ده‌ده‌ن و ده‌ڵێن، به‌هۆی ڕاوی نایاساییه‌وه ئه‌و جۆره ئاژه‌ڵ و باڵندانه قڕكراون.\nهۆکاری لەناوچوونی ئەو ئاژەڵ و باڵندانەش بۆ کەمتەرخەمی لە جێبەجێکردنی یاسا بەرکارەکان دەگەڕێننەوە.\nپۆلیسی دارستانی گەرمیان له زۆربه‌ی ناوچه‌كانی سنووره‌كه‌دا بنكه و خاڵی چاودێری كردنی هه‌یه، به‌ڵام ده‌ڵێن به‌هۆی قه‌یرانی دارایی و خراپی كوالێتی ئۆتۆمبێله‌كانیانه‌وه ناتوانن ڕێگری لە ڕاوکردن بکەن، چه‌ند جارێكیش له‌لایه‌ن ڕاوچییه‌كانه‌وه ته‌قه‌یان لێكراوه.


سەرۆكی فراكسیۆنە كوردستانییەكان و عەبادی كۆبوونەوە\nشەوی رابردوو سەرۆكی فراكسیۆنە كوردستانییەكان و سەرۆك وەزیرانی عێراق لەشاری بەغدا كۆبوونەوەو باسیان لەگەرەنتی گەڕانەوەی پەرلەمانتارە كوردەكان كرد.\nبەپێی زانیاری سەرچاوە میدیاییەكان، شەوی رابردوو لەشاری بەغدا سەرۆكی فراكسیۆنە كوردییەكانی ئەنجوومەنی نوێنەران سەردانی (حەیدەر عەبادی) سەرۆك وەزیرانی عێراقیان كردووەو لەگەڵیدا كۆبوونەتەوە.\nلەكۆبوونەوەكە تاووتوێی بارودۆخی عێراق و ئەو كێشانەكراوە كە تائێستا لەنێوان حكومەتی هەرێم و حكومەتی ناوەندیدا بە هەڵپەسێردراوی ماونەتەوە.\nبەپێی زانیاری نووسینگەی سەرۆك وەزیرانیش لە كۆبوونەوەكەدا باس لە دوایین گۆڕانكارییە سیاسییەكان و قەیرانی دارایی و ئابووری عێراق و چاكسازییەكانی حكومەت كراوە.\nهاوكات هەردوولا جەختیان كردۆتەوە لەوەی كێشەكانی نێوان هەرێم و بەغدا لەرێگەی دیالۆگی نیشتمانییەوە چارەسەر بكرێن.\nسەرۆكی فراكسیۆنە كوردستانییەكان وێڕای دەربڕینی پشتیوانی بۆ چاكسازییەكانی حكومەت، تەئكیدیان لەسەر یەكسختنی تواناكان بۆ بەرەنگاربوونەوەی تیرۆر كردۆتەوە.\nریال مەدرید بەفەرمی نازناوەكە پێشكەشی عێراق دەكات\nسەرۆكی یانەی ریال مەدرید لە پەیامێكدا پیرۆزبایی لە سەرجەم یاریزان و هاندەرانی تیپەكەی دەكات و نازناوی چامپیۆنس لیگ پێشكەشی عێراقییەكان دەكات".\nفلۆرێنتینۆ پێرێز لەلێدوانێكیدا دوای تەواوبوونی یاری نێوان ئەتلەتیكۆ مەدرید و ریال مەدرید بۆ رۆژنامەنوسان ووتی : " لەم كاتەدا پیرۆزبایی لەسەرجەم یاریزانان دەكەم شانازی بەوە دەكەم كە سەرۆكی ئەم یانە مێژووییەم".\nپێرێز ووتی : " ئەم نازناوە پێشكەشی هەموو هاندەرێكی ریال مەدرید دەكەم ، بەتایبەت بنەماڵەی قوربانیانی رووداوە دڵتەزێنەكەی عێراق ، پشتگیرییان دەكەم".\nسەرۆكەكەی ریال مەدرید ووتی : " ئێمە لەم چەند ساڵەی دوایی پلانی تایبەتمان داناوە و توانیومان سەركەوتووبین لە بەدەستهێنانی نازناوەكان ، ئامانجەكانیشمان سنووریان نابێت".\nبە وێنە ... بەرشلۆنە پیرۆزبایی لە ریال مەدرید دەكات\nدوای بەدەستهێنانی نازناوی ژمارە (11) یانە پاڵەوانەكانی ئەوروپا ، یانەی بەرشلۆنەی ئیسپانی بەشێوەیەكی فەرمی پیرۆزبایی خۆی ئاراستەی یانەی ریال مەدرید كرد".\nیانەی بەرشلۆنە لە ئەژماری خۆی لە تۆڕی كۆمەڵایەتی تویتەر تویتێكی كردووە و پیرۆزبایی خۆی ئاراستەی ركابەرەكەی كردووە، ئەمەش دوای بردنەوەیان لە یانەی ئەتلەتیكۆ مەدرید بە لێدانی یەكلاكەرەوە لە خاڵی سزا".\nبەرشلۆنە لە تویتەكەی نوسویەتی : " پیرۆزە لە ریال مەدرید بەبۆنەی بەدەستهێنانی نازناوی چامپیۆنس لیگ لە میلان".\nئەمڕۆ بەهای دراوەكان بەم جۆرەیە\nئەمڕۆ یەكشەممە نرخی دۆلاری ئەمریكی لەبەرامبەر دراوی عێراقی، گۆڕانكارییەكی ئەوتۆی بەسەردا نەهاتووە.\nبەپێی زانیارییەكانی كوردیو، ئەمڕۆ نرخی دۆلار (129.600) هەزار دینارەو ئەوەش لەبەردەوامی بەرز بوونەوەو نزم بوونەوەی نرخەكانە لەماوەی چەند رۆژی رابردوودا، كە تاكو ئێستا جێگیر نەبووە.\nئەمەو ئێستا نرخی دراوەكان لەبازاری بۆرسەی هەولێر بەم شێوەیەی خوارەوەیە ...\n100 دۆلاری ئەمریكی 129.600 هەزار دینار\n100 یۆرۆی ئەوروپی 112.25 دۆلار\n100 یۆرۆی ئەوروپی 145.600 هەزار دینار\n100 پاوەنی ئیستەرلینی 144.5 دۆلار\n100 پاوەنی ئیستەرلینی 189.600 هەزار دینار\n100 دۆلار 340 تومەنی ئێرانی\n100 دۆلار 380 ریالی سعودی\n1000 دینار 2662 تومەنی ئێرانی\n100 دۆلار 295 لیرەی توركی\n1 لیرەی توركی 550 دینار\n1000 لیرەی سوری 5500 دینار\n1 دیناری ئەردەنی 1760 دیناری عێراقی\nئه‌دهه‌م بارزانی و كوره‌كانی نه‌وشیروان مسته‌فا ڕوبه‌ڕوی یه‌ك بونه‌وه\nسه‌رۆکی ئه‌نجومه‌نی سه‌رکردایه‌تی پارتی له پارێزگای سلێمانی، بەشدارى لە ئاهەنگى دەرچوونى قوتابیانى زانکۆی ئەمریکیدا دەکات.\nئەدهەم بارزانى سه‌رۆکی ئه‌نجومه‌نی سه‌رکردایه‌تی پارتی له پارێزگای سلێمانی، لە پەڕەى فەیسبوکەکەى نووسیوێتى "ئێواره‌ی ڕۆژی شه‌مه ٢٨-٥-٢٠١٦ ، له ڕێورسمی ده‌ڕچونی قۆتابیانی زانکوی ئه‌مریکی له شاری سلیمانی به‌شداریم کرد".\nناوبراو وێنەیەکى خۆی هاوپێچ کردووە کە تێیدا هەریەک لە بەرهەم ساڵح جێگری دووەم سکرتێرى گشتى یەکێتى نیشتمانى کوردستان و کوڕەکانى نەوشیروان مستەفا ڕێکخەرى گشتى بزوتنەوەى گۆڕان، دەردەکەون.\nپێشمەرگە گوندێكی لەدەستی داعش دەرهێنا\nكوردیو – خازر\nدوای ئەوەی هێزەكانی پێشمەرگە لەبەرەبەیانی ئەمڕۆ یەكشەممەوە ئۆپەراسیۆنێكیان بۆ سەر گروپە چەكدارەكانی داعش لەمیحوەری خازر دەست پێكرد، لەحاڵی ئێستادا گوندێكیان كۆنترۆڵ كردووە.\nسەرچاوەیەك لەمیحوەری خازری پێشمەرگە بۆ كوردیو ووتی، ئەمڕۆ بەرەبەیانی دوای بۆردومانێكی چڕی پێشمەرگە بۆ سەر موڵگەكانی داعش، پێشمەرگە دەستی بە پێشڕەوی كردو گوندی موفتی لەژێر چنگی داعش دەرهێنا.\nهاوكات سەرچاوەكەی پێشمەگە ئاماژەی بەوەشكرد، ئێستا هێزێكی زۆری پێشمەرگە لەبەرامبەر هەردوو گوندی وەردەك و زارە خاتوونن و لەچاوەڕوانی كاتژمێری سفردان تاكو پێشڕەوی بكەن.\nبە فەرمی ئەنجامی هەڵبژاردنی ئەنجومەنی سەركردایەتی راگەێندرا\nخلیل ابراهیم محمد (سیدا خلیل) 820\nسعید علی عبو 818\nد.جمال كۆچەر 717\nد.محمد مصطفى/ دهۆك 655\nبیان احمد حسن 615\nنصرالدین سعید سندی - زاخۆ 615\nغازی سعید سلیمان 518\nبشیر فتاح عبدالقادر-نینوی 490\nلیلی نوری حسین - ئامێدی 488\nطارق رمچان كاكل - بەردەرەش 437\nهاڤین خلیل نجم -موصل 305\nمحمد هاودیانی 519\nفرهاد ملا صالح 446\nسۆران احمد (مامۆستا سۆران) 440\nكەژاڵ هادی فقی 250\nحاجی كاروان -كنعان نجم الدین احمد 263\nابوبكر هەڵەدنی 846\nد.شێركۆ جودەت مصگفی عبدالله 841\nد.مپنی امین نادر 783\nعوسمان علی كاروانی 781\nناسك تۆفیق عبدالكریم 738\nهادی علی عبدالكریم 728\nصلاح الدین بابكر محمد 694\nد.عمر محمد محمد كریم 682\nد.محمد احمد محمود 669\nسمیر سلیم امین 622\nموستەفا عبدلله وسو 605\nحسن عبدالله مصگفی -شێخ حسن 578\nد.یحیی عمر رێشاوی 547\nجلال طاهر عبدالله 511\nمولود باوە موراد محێدین 490\nخرامان محمد عبدالكریم 439\nبەهار هادی احمد كەركوكی 324\nبەهار عبدالرحمن محمد 311\nنیگا سعید فرج هەڵەبجەیی 243\nئه‌مڕۆ ئه‌م موچه‌یه دابه‌شده‌كرێت\nوەزارەتی دارایی و ئابووری حکومەتی هەرێمی کوردستان ڕایگەیاند ئەمڕۆ موچەی هەریەکە لە فەرماندەی زێرەڤانی و هێزی ئامادە دابەشدەکرێت.\nبە گوێرەی خشتەی وەزارەتی دارایی و ئابووری بۆ دابەشکردنی موچەی مانگی نیسان، ئەمڕۆ ٢٩ی ئایاری ٢٠١٦ مووچه‌ى فه‌رمانده‌ى زێره‌ڤانى و هێزى ئاماده دابه‌ش ده‌كرێت.\nوێنەیی ... ساتی ئاهەنگگێرانی ریال مەدرید ببینە\nیانەی ریال مەدرید دوای بردنەوەی لە یانەی ئەتلەتیكۆ مەدرید بەشێوەیەكی فەرمی و بۆ جاری (11) لە مێژوویدا بووە پاڵەوانی یانە پاڵەوانەكانی ئەوروپا".\nلەخوارەوە ساتی ئاهەنگگێرانی ریال مەدرید ببینە:\nڕه‌مه‌زان ئه‌م خواردنه دابه‌شده‌كرێت\nبۆ مانگی ڕەمەزان جگە لەپشكی بڕیاردراو، بڕێكی دیكەش ئارد بەھاوڵاتیان دەدرێت.\nنەسرین محەمەد عەلی خان، بەڕێوەبەری ھونەری ئاشەكانی ھەرێم لەلێدوانێكدا ڕایگەیاند، "بۆ ھەر ھاوڵاتیەك بڕی نۆ كیلۆ ئارد وەك پشكی بڕیار لێدراو دەدرێتە ھاوڵاتیان، بەڵام لەگەڵ ئەوەشدا بۆ ھەر خێزانێك بڕی پێنج كیلۆ ئاردی سفریان پێدەدرێت بۆ مانگی ڕەمەزان".\nجەختیشیكردەوە، ئەو ئاردە سفرەی دەدرێت ھاوڵاتیان بەرھەمی ناوخۆییەو لەھەرێمی كوردستان دابیندەكرێت، باسی لەوەشكرد:"پێشتر بۆ مانگی ڕەمەزان سەرجەم پێداویستیە خۆراكیەكان دابیندەكرا، بەڵام لەئێستادا تەنھا بڕی ئەو پێنج كیلۆ ئاردە سفرە دەدرێتە ھاوڵاتیان".\nلەم میحوەرە داعش چەكی كیمیاوی بەكاردەهێنێت\nیاریدەدەری فەرماندەیی دهۆك لە میحوەری زوممار ڕایدەگەیێنێت، گروپە داعش چەكی كیمیاییان لەدژی هێزەكانی پێشمەرگە بەكارهێناوەو لەئەنجامیشدا ژمارەیەك هاوڵاتی مەدەنی بەركەوتوونە.\nعەمید (عومەر بۆسەلی) یاریدەدەری فەرماندەیی دهۆك لە میحوەری زوممار رایگەیاند، چەكدارەكانی داعش بۆ جاری پێنجەم لە میحوەرەكەی بە چەكی كیمیایی لە هێزەكانی پێشمەرگەو خەڵكی مەدەنی دەدەن.\nبۆسەلی بۆ ماڵپەری پارتی باسیشی لەوەكردووە، لە گوندی كارێز كە دەكەوێتە بەرامبەر سەربازگەی كەسكێ بە گوللـەتۆپی كلۆردار دەستیان بە تۆپباران كردەو لەئەنجامیشدا نزیكەی (50) هاوڵاتی مەدەنی كە خەڵكی گوندەكەن كاریگەری بۆنی گولە تۆپەكە لەسەریان بووەو دواتر رەوانەی نەخۆشخانەكان كراون و چارەسەركراون.\nئه‌م پاره‌یه دابه‌شده‌كرێت\nحكومەتی عێراق بەشێك لە پارەی گەنمی جوتیارانی سنوری پارێزگای دهۆكی رەوانە كردووە و بەم نزیكانەش پارەكە بەسەر جوتیاراندا دابەشدەكرێت.\nلەو بارەوە نازم محەمەد، بەڕێوەبەری گشتی بازرگانی دانەوێڵە لە پارێزگای دهۆك رایگەیاند: "چەكێكی پارەی گەنمی ساڵی 2015ی جوتیارانی پارێزگای دهۆك بە بڕی 32 ملیار دینار گەیشتووەتە كۆمپانیای بارزگانی گەنم و جۆی دهۆك و لەڕۆژانی داهاتوو بەپێی ڕیزبەندی بەسەر جوتیاران دابەش دەكرێت".\nوتیشی: "حكوومەتی عێراق بە بڕی زیاتر لە 200 ملیار قەرزاری جوتیارانی پارێزگای دهۆكە، هێشتا بڕی 42 ملیار دیناری ساڵی 2014 جوتیارانی دهۆك لە وەزارەتی بارزگانی عێراق ماوە و تاوەكو ئێستا نەیانناردووە و بڕی 179 ملیاریش هی ساڵی 2015ی جوتیارانی ناوچەكەیە و تاكو ئێستا هیچ گەرەنتییەك نییە كە بەغدا بڕە پارەی ئەو دووساڵە و ساڵی 2016ش بەتەواوی بدات".\nداعش بەتووندی هێرشی برد\nئەمڕۆ یەكشەممە گروپە چەكدارەكانی داعش لەچەند میحوەرێكەوە پەلاماری شارەدێی هیتیان داوە، بەڵام ئەنجامەكەی دیارنییە.\nسەرچاوەیەكی ئەمنی عێراقی بۆ ئاژانسی سكای نیوز ئاشكرای كردووە، ئەمڕۆ بەرەبەیانی گروپە چەكدارەكانی داعش پەلاماری هێزەكانی عێراقیانداوە لەشارەدێی هیت، بەڵام تاكو ئێستا ئەنجامی ئەو هێرشە دیارنییە.\nشارەدێی هیت دەكەوێتە خۆرئاوای پارێزگای ئەنبارو ماوەیەك لەمەوبەر هێزە ئەمنییەكانی عێراق بەپشتیوانی فڕۆكە جەنگییەكان خستبوویانە ژێر چنگی خۆیان.\nداعش لەمەخموریش شكێندرا\nكوردیو – مەخمور\nهێزەكانی پێشمەرگە لەسنووری قەزای مەخمور هێرش دەكەنە سەر سەنگەری هێزەكانی پێشمەرگە، بەڵام پێشمەرگە هێرشەكە دەشكێنێت.\nسەرچاوەیەك لەهێزەكانی پێشمەرگە لەمیحوەری مەخمور رایگەیاند، داعش بەهێزێكی زۆرەوە هێرشی كردۆتە سەر گوندی گراو، بەڵام هەرزوو پێشمەرگە لێیان هاتوونەتە دەست و تێكیان شكاندوون.\nبەپێی زانیارییەكان پێشمەرگە لەم هێرشەی داعش زیانی نەبووە، بەڵام ژمارەیەك چەكداری داعش كوژراون و ناچاری پاشكەشە كراون\nپەڕەى 5174 لەکۆى 5467 پەڕەدا


نەوزادى موهەندیس: سیاسەت یان بازرگانى؟ – WTARIKURD\nئاشکرایە هەر کار و پیشەیەک کەسى شیاو و کارامە و لێهاتوو و خاوەن ئەزموونى خۆى گەرەکە، چونکە هەرکات هەر پیشەیەک کەوتە دەست کەسانى نەشارەزا و ناشى ئەوا لەلایەک کارەکە سوک و ڕسوا دەبێت و لەلایەکیش کەسەکە بۆخۆى مایەپووچ و زەرەرمەندى گەورە دەبێت. هەربۆیە چ سیاسەت وەک زانست و وەک وەزیفە و پیشەش پێویستە لەلایەن کەسانى پسپۆڕ و بە ئەزمون و خاوەن ڕابووردوى پراکتیکى لە بوارى زانستى سیاسیدا و وەک پیشەش جا بەحوکمى بارودۆرخى سیاسى و هەلومەرجى سەپێنراو چوبێتە ناو کایەى سیاسیەوە یان بە ویست و ئارەزووى خۆى بەشداریکردبێت و لە ئەنجامى ئەزموونى زۆر و زەوەند و کارى پڕاکتیکى و ئامادەگى لە گۆڕەپانى سیاسیدا بووبێتە کەسێکى سیاسى و سیاسەتمەدار و وەک پیشە و وەزیفەیەکى نیشتیمانى و نەتەوایەتیش لە خۆبوردوانە کارى کردبێت، ئەوا کەسى شیاو و گونجاوى گەرەکە.\nپێویستیش دەکات بۆ سەرکەوتن و بەرەوپێشچوونى خەبات و تەمەنى سیاسى خۆى تابتوانێت کۆمەڵێک سیفاتى بێ وێنە و شیاو و شیرین لەخۆیدا کۆبکاتەوە و ببێتە کەسایەتیەکى دیار و خاوەن بڕیار و هەڵوێستى سیاسى، بۆیە پێویستە کەسانى سیاسى و سیاسەتمەدارى ڕاستەقینە و سەرکەوتوو کۆمەڵێک سیفاتى جوان و بە ویقاریان تیادا بێت بۆئەوەى ببنە جێگە متمانەى لەلایەک حیزب و سەرکردە و لایەنگرانى خۆى و لەلایەکیش ببنە جێگە متمانەى جەماوەرى پان و پۆڕى گەل، کەسایەتى سیاسى سەرکەوتوو نابێت لە قوژبنێک یان کونجێکى بچوکى حیزبایەتیدا بمێنێتەوە بەڵکو لەگەڵ هەڵکشانى تەمەن و ئەزمون و شارەزاییدا دەبێت ببێتە کەسایەتیەکى نیشتیماى و دواتریش نەتەوەیى و ناوچەیى و جیهانى،ئەمەش بە توانا و وزە و لەخۆبوردویى و گرتنە بەرى سیاسەت و ئامانج و دروشم گەلێکى مرۆڤایەتى کە پڕ بێت لە ڕێزگرتن لە ئازادى و سەربەخۆیى و عەدالەتى کۆمەڵایەتى و یەکسانى و پێکەوە ژیان و قبوڵکردنى ڕاى جیاواز و فەراهەمکردنى دۆخێکى دیموکراسى و خزمەتکردن بە ئامانجە مرۆڤایەتیەکان، لەسەر ئاستى کەسێتیش دەبێت کەسایەتیەکى خاکى و سادە و ڕاستگۆ و بڕوا بەخۆ و خاوەن هەڵوێست و بڕیارى یەکلاکەرەوە و بوێر و جەربەزە لەکار و گوتاریدا بێت و دووربێت لە دیاردە تەسک و بچوکەکانى خۆبەزلزانین و خۆپەرستى و خزمایەتى و مەنسوبیەت و مەحسوبیەت و خۆبەستنەوە بە ناوچەگەرێتى تەسک و عەشرەت و خێڵ چێتى، دەبێت خاوەن تێڕانین و فکر و ئایدیایەکى ڕوون و لیبڕاڵ و دوور مەودا بێت و لەهەموو قۆناغەکان و وێسگەکانى ژیانى سیاسى و حیزبایەتیدا دوور بێت لەگەندەڵى و خراپ بەکارهێنانى دەسەڵات و خۆ دەوڵەمەندکردن و نزیکبونەوە لەکارى بازرگانى و بازاڕ و سەرمایەداران و کۆمپانیاکان،پیاوى سیاسى سەرکەوتوو دەبێت پیاوێکى دەوڵەتمەدارى ڕاستەقینە بێت بە پلەى ئیمتیاز و تێڕوانین و پلانەکانى لەسەروو بەرژەوەندیە تەسک و بچوکە حیزبیەکان و کەسێتى و خۆپەرستێتیەوە بێت، دەبێت خۆى بکاتە نوێنەرانى هەموان نەک بەشێکى بچوکى کۆمەڵگا و چین و توێژەکان، دەبێت پارێزەرى سەروەرى یاسا و ڕێزگرتنى مافەکانى مرۆڤ بێت، دەبێت گیانى تۆڵەکردنەوەى ناڕەواى لە ناخدا نەبێت و سیاسەتیش لەسەر بنەماى ڕق و تۆڵەکردنەوە نەکات ،دەبێت سیاسەت وەک وەزیفە و ئەرک ببینێت نەک میراتى و بۆماوەى و موڵکدارێتى بنەماڵە و باوباپیرانى، کەسى سیاسى دەبێت خۆى بەدوور بگرێت لە غرورو توشى بەڵاى خۆ بەزل زان و کەسانى تر بە هیچ نەبێت، دەبێت کەسى سیاسى لە هەموو دۆخەکاندا تەنگانە و ئارامدا بتوانێت خاوەنى گیانى مقاوەمەت و خۆڕاگرى بێت لە ڕووبەڕووبونەوەى دۆخەکان ودوژمنان و ناحەزاندا و پشوودرێژ بێت و کەسى بەزیوو و هەڵاتوو نەبێت و بچوکترین نەرمى و چاوپۆشى نەکات لە سەر بەرژەوەندى گەل و میلەت. دەبێت دڵسۆز بێت بۆ خاک و نیشتیمان و وڵات و سەروەت و سامانەکەى بە تاڵان و هەڕاجکردن نەدات. دەبێت خۆى دوور بگرێت لە ئایدیا و فکر و بۆچوونى توندوتیژى و تۆقێنەر و مەترسیدار، هەموو ئەم سیفەتانە لەهەر کەسێتیەکى سیاسیدا هەبێت بەدڵنیایى دەبێتە کەسایەتیەکى کاریزما و هەڵکەوتوو و دەبێتە خاڵى کۆکەرەوەى هەموو لایەن و سەرکردە ناکۆکەکان و دەبێتە جێگە متمانەى هەموان و دەشتوانێت ببێتە فریاد ڕەس و کەشتیوانێکى سەرکەوتوو کە کەشتیى میلەتەکەى بگەێنێتە ڕۆخى ئارامى و کەنارێکى بێ مەترسى.\nبەڵام هەرکات سیاسەتمەدار و کەسى سیاسى، لەپاڵ دەسەڵات و کارە سەرەکیەکەى خۆیدا، دەستى دایە کارى بازرگانى و تێکەڵ بوون لە گەڵ کۆمپانیا و سەرمایەدارەکاندا و بوە شەریکە بەش و بەرنامەى خۆدەوڵەمەندکردنى دانا و چاوى بڕیە سەروەت و سامانى میلەت و هەڵپەى پارەکۆکردنەوە و هێنانەپێشەوەى کەسە نزیکەکانى لە دەسەڵات و سەپاندنیان بەسەر بازاڕ و بازرگانى و وڵاتدا سەپاند و دەستیوەردایە هەموو کار و بارێکى گەورە و بچوکى وڵاتەوە و حەزى بە خۆسەپاندن و مانەوەى لەدەسەڵاتدا بزواو و دەستى دایە ڕەشوە وەرگرتن و بەرتیل خۆرى ئەوا بەدڵنیایش هەموو دیاردە دزێوەکانى ترى ناو کۆمەڵگا بڵاودەبێتەوە لە گەندەڵى ئیدارى و دارایى و ئەخلاقى و هیچ مانایەک نامێنێتەوە بۆ بەها جوانەکانى کۆمەڵگا و دابونەریتە بەرزەکانى تاکەکان، هەر کات سیایسیەک بوە دەڵاڵى کۆمپانیاکان و گەورە بازرگانەکان و لەبەرامبەر پێدانى تەندەر و پڕۆژەکاندا بەرتیل و شیرینى وەرگرت، ئەوا بەدڵنیایى دەبێت ترسى لە ناوچونى ئەو دەسەڵاتە و هەژارکەوتنى کۆمەڵگا و زیادبوونى تاوانەکان و بەرەو دواگەڕانەوەى پێشکەوتن و داهێنانەکان لەبەرچاومان بێت، هەر کات سیاسیەک خوى دایە گیرفان پڕکردن و تەنها بەرژەوەندى خۆى و حیزب و سەرکردە و بنەماڵەى لەبەرچاو گرت دوور لە بەرژەوەندیەکانى چین و توێژە پانوپۆِرەکانى جەماوەرى میلەتەکەى دەبێت بزانرێت ئەو دەسەڵات و نیشتیمانە هەڕاج دەکرێت و مایە پووچ و برسى و هەژار دەکەوێت و ئایندەشى بەرەو تاریکاندن دەچێت.\nهەربۆیە هیچ کات سیاسەتکردن و بازرگانیکردن دۆستى یەکترى نەبوون و لەگەڵ یەکدا نەگونجاون و ناتوانرێت پێکەوە لەیەک کەسایەتیدا کۆببنەوە، هەر کات سیاسیەک بوە بازرگان بەدڵنیایى گەندەڵ دەبێت و دەسەڵاتیشى لەدەست دەچێت، بەڵام بە پێچەوانەوە دەکرێت بازرگانێکى سەرکەوتوو ببێتە سیاسەتەمەدارێکى سەرکەوتوش بەمەرجێک هیچ کام لەو دووکارە تێکەڵ بەیەکدى نەکات، بەڵام بەهیچ شێوەیەک ناکرێت سیاسیەک ببێتە بازرگانێکى سەرکەوتوو گەر لەدەسەڵاتدا بمێنێتەوە، چونکە هەمیشە بەرژەوەندیە ئابوریەکان وادەخوازێت کە چاو لە زۆر کارى گەندەڵى و هەڵە بپۆشێت کە لەکۆتایدا بە زیانى گەورە بۆ خۆى و بۆ حیزب و بۆ وڵاتەکەشى دەشکێتەوە.لەمێژووشدا زۆر نمونەى دیار هەن لەسەر ئەو سیاسیانەى کە ویستویانە دەسەڵات و پۆستە سیاسیەکانیان بەکاربێنن بۆ خۆدەوڵەمەندکردن و کۆتایشیان یان بە زیندانى یان بە مردن کۆتایى هاتوە و لەبەردەم گەل و نیشتیمان و مێژوو و پەروەردگاریشدا ڕسوا کراون.\nبۆیە گەر هەرکەس بیەوێت ببێتە سیاسیەکى سەرکەوتوو دەبێت لە بازرگانى و بازاڕ و ئابورى دوور بکەوێتەوە ،چونکە زۆر زەحمەتە سیاسیەکى خاوێن و ئەمین و دڵسۆز بمێنێتەوە و توشى گەندەڵى نەبێت، بۆیە بەهیچ شێوەیەک کەسى سیاسى و سیاستەمەدار نابێت ببێتە بازرگان و هەر کات ویست و خواستى دەوڵەمەندبوونى کەوتە خولیا ئەوا زۆر ئاساییە سیاسەت بەجێبهێڵێت و ببێتە بازرگان و سەرمایەدار و کەسیش گلەیى لێناکات.\nلەکۆتایدا، ئەو پرسیارە سادە و ساکارە لە سیاسیەکانى کوردستان دەکەین، ئەرێ کەسى سیاسى سەرکەوتوو لەکوردستاندا ماوە کە تێوە نەگلا بێت لە کارى بازرگانى و بازاڕ؟ئەرێ کەسێکى سیاسى پڕۆفیشناڵ و کاریزما ماوەتەوە کە نەبوبێتەخاوەن کۆمپانیا و شەریکە بەشى سەرمایەدارەکان؟ئەرێ ئەو سیاسیانەى کە بونەتە بازرگان و سەرمایەدار جێگە و پێگەى پیرۆزى پێشووتریان ماوەتەوە؟ ئەرێ سیاسیەکانى کوردستان سیاسەت دەکەن یان بازرگانى؟\nبەدڵنیایى کەمێکى زۆر کەم لە سیاسیەکانى کوردستان ماونەتەوە و نەبوبنەتە بازرگان، و نەبوبنەتە شەریکە بەشى کۆمپانیاو بازاڕ و سەرمایەدارەکان و بەداخیشەوە ئەو سیاسیانەى بونەتە بازرگان و شەریکە بەشیان بەهیچ شێوەیەک ڕێز و سەنگینى پێشوویان بۆ نەماوەتەوە و زۆرینەیەکى زۆرى سیاسیەکانى کوردستان هەوڵدەدەن هەم سیاسەت بکەن و هەمیش بارزگانى کە ئەمە کارێکى سەخت و دژوار و نالۆژیکیە ،هەربۆیە پێویستە لەلایەک سیاسیەکان خۆیان دوور بگرن لەو تێکەڵاویە و لەلایەکى تریشەوە بازرگان و سەرمایەدارەکانیش گەر خواستیان دەوڵەمەندبونى زیاتر بوو لەپاڵ سیاسیەکاندا و لە پێناو کۆکردنەوەى زیاترى سەرمایەکانیاندا بەخۆنزیککردنەوە لە سیاسیەکان، ئەوا پێویستە یاسا سەروەربێت و لێپچینەوە و لێکۆڵینەوەیان لەگەڵدا بکات و سزاى یاسایى توندیان بدات، چونکە ئەوانن کە دەبنە هاندەر و هۆکار بۆ سیاسیەکان کە ڕووبکەنە بازرگانى لە پێناو دەسکەوتنى قازانج و پاراستنى بەرژەوەندى بازرگانەکان خۆیاندا.\nبەداخەوە لە ئەنجامى تێکەڵاوبوونى سیاسەت و بازرگانى لەگەڵ یەکدا و دروست بوونى شەریکایەتى لەنێوان سیاسیەکان و بازرگانەکانى ئەم هەرێمەدا، لەلایەک جیاوازیە چینایەتیەکان فراواتر بون و دوو چینى زۆر دەوڵەمەند و زۆر هەژار لەدروست بوون و خەمڵیندان کە ئەمە بۆ خۆى مەترسیەکى ئێجگار گەورەیە بۆ سەر پێکهاتەى ئایندەى فکرى و تێڕاونین و پەیکەرى کۆمەڵایەتى دانیشتوانى ئەم هەرێمە، و لەلایەکى تریشەوە دۆخى سیاسى و ئابورى و کۆمەڵایەتیمان گەیشتۆتە ئەم قۆناغە چەقبەستووو بنبەستوە و ئوێد و هیواکانیش بەدواڕۆژ کاڵبونەتەوە و هەرێمەکەمان لە جیاتى ئەوەى ڕۆژ بەڕۆژ بەرە و پێشکەوتن و هەستانەوە و گەشەکردن بڕوات بە پێچەوانەوە بۆ دواوە دەگەڕٍێتەوە و سیاسیەکان لەپێناو خۆدەوڵەمەندکردن و کۆکردنەوەى زیاترى سەرمایەکانیاندا زۆر نزیکە حوکمڕانى و دەسەڵات و دەسکەوتى 26 ساڵەى ڕاپەڕین و بەرى ڕەنجى 100 ساڵەى خەباتى کوردایەتى بە بادا بدەنەوە،کەئەمەش مەترسیە گەورەکەیە کە هەمیشە لەگەڵ کورداندا و لە مێژوویاندا دووبارە دەبێتەوە.


مەلا حەسەن ئەحمەدی ناسراو لە مەلا حەسەنی پوورە گوڵێ کۆچی دوایی کرد. – Peshmergekan\nلە یەکێک لە نەخۆشخانەکانی شاری “فریدریک ستادی” وڵاتی نۆروێژ، دڵەوە گەورەکەی لە لێدان کەوت و ماڵئاوایی لە ژیان کرد.\nمەلا حەسەنی پورە گوڵێ کەسێکی قسە خۆش ، خۆشەویست، هێدی و ناسراوی ناوچەی بەری مێرگانی پیرانشار بوو .\nروحی شاد بێ و وەک بەڕێوەبەرانی سایتی پێشمەرگەکان سەرەخۆشی لە بنەماڵە و کەس و کاری هاوسەنگەرانی دەکەین.\nئاگاداری پرسە و بە خاک سپاردنی ڕەوانشاد کاک مەلا حەسەن ئەحمەدی\nهەروەک پێشتر ئاگادار کراون، مخابن کاک مەلا حەسەن ئەحمەدی تێکوشەری دێرینی حیزبی دێموکراتی کوردستان ڕۆژی ٢٨.٠٣.٢٠٢٢ مالئاوای لە ژیان کرد.\nهاورێیان و ئاشنایان و خزمانی ئاگادار دەکەین کە مەراسیمی بە خاک سپاردن و سەرەخۆشی لە ڕۆژی پێنج شەنبە ڕێکەوتی ٣١.٠٣.٢٠٢٢ لەو ئادرەسانە بەرێوە دەچێت.\nبە خاک سپاردن ساعەت ١١ی بەیانی لە\nپرسەو سەرەخۆشی لە ساعەت ١٢ە را تا ١٦ی ئێوارێ لە\nبۆ زانیاری زیاتر دەتوانن پەیوەندی بەو ژمارە تەلەفونانەوە بگرن\nنادر ئەمینی 40466588\nمەحەمەد خەمبار 94150439\nکومیتە ناوچەی حیزبی دێموکراتی کوردستان\nوەرگیراو لە کوردستان و کورد


وێڵبوون بەدوای نیشتمانێکدا\n2021-11-08 19:36 112 جار بینراوە کۆمێنت\nخەڵك زۆری كردو هاواری كرد بۆ دەستەبەری كەمێك دادپەروەریی و جوڵاندنی ویژدانی دەسەڵاتبەدەستانی شارەكانی هەرێم، روویانكردە ئاسمان و لەدەرگای وڵاتانی دنیاشیاندا، لەناوخۆشدا زۆریان تاقیكردەوەو ئومێدیان پێدا هەڵواسین، بەڵام هیچیان ئەنجامی نەبوو. دەركەوت وڵاتانی زلهێزو دەرودراوسێ خۆیان پشتیوانی مافیاو دەستڕۆیشتووانی هەرێمی كوردستانن و رێگە بەگۆڕینیان نادەن! ئەوانەی ناوخۆش كە بەفریادڕەس خۆیان نمایش دەكرد تەنها یارییەكی دەستی دەسەڵاتدارانن و هەر كە پارەو پۆستیان بینی، خەون و ئاواتی خەڵكیان خستە ژێر پێیان!\nئیتر خەڵكی هەرێم، بێزاربوون لەئاژاوەو كوشتن، لەدرۆی نیشتمانفرۆشان، لەبینینی دیمەنی بەرپرسان و دارودەستەو كەسوكارییان كە چۆن پێدەنێن بەسەر رۆح و جەستەی شەكەتی هەموومان، خەڵك چیتر دڵیان بەرگە ناگرێت لەوڵاتی نەوت و غازو پڕ خێروبێردا كەس لەخێرەكەی نەخواو لەماڵەكەی خۆشیدا هەست بەئاسایش و ئەمان نەكات.\nهەمووان سەرمان سوڕماوە كەچۆن لەسەر دەستی هاوخوێنەكانمان دەچەوسێنرێینەوەو خوێندن و نەخۆشخانەو نیشتەجێبوون و هەناسەو هەموو جوڵەیەكمان كراوەتە پارە، پێمان سەیرە ئەوەی داگیركەران بەچەندین دەیە پێیان نەكردین، لەشكاندنی ئیرادەو كەرامەتمان و گۆڕینی دیمۆگرافیای كوردستان، ئەمانەی ئێستا لەماوەی كەمتر لە دە ساڵ لەژێر ناوی جیادا پێیان كردین.\nخەڵك ئیتر كۆڵیدا لەئاست جەورو ستەم، ئەگەر وانەبووایە چۆن دەتوانن رێگەیەك بگرنەبەر كە دڵنیابن مەرگ و هەموو ئەشكەنجەیەكی جەستەیی و دەروونیی لەپێشوازیاندایە! ئێستا بەداخەوە، كەسمان كوردستان، كەسەردەمێك خوێن و فرمێسك و ئارەقەمان بۆ رشت، بەنیشتمانی خۆمان نازانین، چونكە لەئێمەیان زەوتكردو ئەتکیان کردو ئیرادەشیان شكاندین، بۆیە میللەت ناچارە بەدوای نیشتمانێكی نوێدا بگەڕێ، ئەمە چارەنووسی هەموومانە زوو بێت یان درەنگ.\nژیانی مرۆڤ ئەسڵە، نەک پیشەکانمان د.كاروان عەلی\n2021-05-18 22:51 124 جار بینراوە\n2020-05-10 00:11 234 جار بینراوە\n2020-03-16 09:35 253 جار بینراوە\n2020-03-14 19:16 393 جار بینراوە\n2020-03-13 21:18 284 جار بینراوە\n2018-02-12 18:40 435 جار بینراوە\n2017-12-26 15:30 465 جار بینراوە


👫 بورهان عەلی پۆڕیجەیی Biography\n📅 Added on Apr 10 2020 2:06PM\n👁 This item has been viewed 1,545 times\nناوی چواریی: بورهان عەلی ئیسماعیل عومەر ساڵی لە د [ More... 👁] ✖ ✖ 0 1 ✔ 99% ✍ H.B. 10-4-2020 14:06:44\n👁 This item has been viewed 1,507 times\n📝 خشتەی دابەشکردنی مووچەی سەرجەم وەزارەتەکان Documents\n📅 Added on Dec 15 2019 9:40AM\n15-12-2019 [ More... 👁] ✖ ✖ 0 1 ✔ 95% ✍ B.J. 15-12-2019 9:40:28\n📊 خۆکوژیی دوو کەس لە سەقز و مەریوان Statistics and Surveys\n📅 Added on Dec 15 2019 11:35PM\n👁 This item has been viewed 2,191 times\nڕۆژی رابردوو (13-12-201) ژنێک لە شاری سەقز و لاوێک [ More... 👁] ✖ ✖ ✖ 0 11 ✔ 85% ✍ B.J. 15-12-2019 23:35:59\n👩 لە هەولێر و سلێمانی رێژەی خەتەنەکردنی مێیینە زیاترە Womens Issues\n📅 Added on Dec 15 2019 6:10PM\nڕۆژی یەکشەممە 15-12-2019 لەشاری هەولێر، لە کۆنفڕان [ More... 👁] ✖ ✖ ✖ 0 1 ✔ 92% ✍ J.O.E. 15-12-2019 18:10:36\n👁 This item has been viewed 1,180 times\n📊 یەکێتی پیاوانی کوردستان،ئامارێکی ترسناک خۆکوشتنی پیاوان بڵاوکردەوە Statistics and Surveys\n📅 Added on Dec 15 2019 5:43PM\nیەکێتی پیاوانی کوردستان، زیاتر لە 12 ساڵە دامەزراو [ More... 👁] ✖ ✖ 0 2 ✔ 99% ✍ J.O.E. 15-12-2019 17:43:25


لێبوردەیی لەنێوان وشە و کرداردا – Denegkan\nbyکامەران چروستانی\tNovember 13, 2012\tگشتی\nجەژنی قوربان کۆتایی هات و زۆربەمان، ئەگەر خاوەن پرسەیەک یان ڕووداوێکی ناخۆش نەبووبین، ئەوا پیرۆزباییمان له که‌سانی ده‌وروبه‌رمان کردووه و هاوکات داوای گەردنئازاییمان لێیان کردووە. بەڵکو زۆر جاریش باوەش بە یەکدا دەکەن و لە دڵەوە دەمانەوێت ئەوە نمایش بکەین، کە ئەوەی لەو ساتەدا ئەو دوو کەسە کۆدەکاتەوە تەنها پەیوەندییەکی ڕێکوپێکی بێ کێشەی پڕ ئاشتییە، خۆ ئەگەر کێشەیەکیشمان هەبووبێت ئەوا هه‌وڵی ئه‌وه ده‌ده‌ین، ئەوە دەربخەین کە پەڕەیەکی نوێمان هەڵداوەتەوە و ئاشتی و خۆشیی پەیوەندییەکەی ئاوا کردۆتەوە.\nبەڵام ئایا چه‌ند خاڵی هاوبه‌ش هه‌یه له نێوان هەموو ئەمانەی ئاماژەم پێداون و ئەوەی لە ڕاستیدا لە ناو ناخماندا دەگوزەرێت؟ ئایا ئێمە چەند دەتوانین بە ڕاستی و بە کردار ناخمان بەرامبەر کەسێک پاک بکەینەوە و لێبوردەیی بخەینە سەر زەمینەی واقیعی ناو هه‌ست و ده‌روونمان؟\nمن بێگومانم لەوەی، کە زۆرینەمان لە کۆمەڵگای کوردیدا ئەستەمە بتوانین خۆمان لە هەستی کینە و ڕق بەرامبەر کەسێکی دیاریکراو ڕزگار بکەین و ئەو (گەردنئازایی)ە بە ڕاستی لە ناخماندا بەرجەستە بکەین و ئەوەشی لە واقیعدا دەگوزەرێت زیاتر بریتییە لە ڕووکەشێک کە هەوڵ دەدەین ڕووی خۆمانی له‌لای که‌سی بەرامبەر شیرین بکەین و وەک دیارده‌یه‌کی دابونەریت وئەرکێکی کۆمەڵایەتی ئەرکی سەرشانی خۆمان بەجێبهێنین.\nبەڵام ئه‌وه‌ی لێرەدا له به‌رجه‌سته‌کردنی ئه‌م خه‌سڵه‌ته‌دا ڕۆڵێکی گرنگ ببینێت بریتییه له شێوازه پێکهاته‌ی کۆمه‌ڵگای ئێمه، که تیایدا تاک به گه‌لێک په‌یوه‌ندی خێزانی، دابونه‌ریت، ئاینی و کۆمه‌ڵایه‌تییه‌وه به‌ستراوه و به‌شێوه‌یه‌ک ده‌بێت خۆی له‌ناو ئه‌م په‌یوه‌ندییه به‌هێزانه‌دا بگونجێنێت، ئه‌گه‌رچی هه‌ندێک جار ئه‌و هه‌ڵسوکه‌وت و ڕه‌فتاره له‌گه‌ڵ ئاره‌زوو و بۆچوونه‌کانی ئه‌و که‌سه‌دا نه‌گونجێت. ئه‌مه‌ش وا ده‌کات، که تاک له هه‌ندێک هه‌ڵوێستدا له ژیانێکی ڕووکه‌شدا خۆی نمایش بکات.\nکۆمه‌ڵگا ڕۆژهه‌ڵاتییه‌کان هه‌رچه‌نده به ڕواڵه‌ت کۆمه‌ڵگایه‌کی په‌یوه‌ند به‌هێز و تێکه‌ڵاون، به‌ڵام ئه‌مه مه‌رج نییه بۆ ئه‌وه‌ی تاک تیایدا رۆحی لێبورده‌یی و له‌بیرکردنی ڕابردووه تاڵه‌کان و یه‌کتر به‌خشینمان تیادا به‌هێز بێت، به‌ڵکو ئه‌وه‌ی کاریگه‌رییه‌کی سه‌ره‌کی هه‌بێت بریتییه له شێوازی په‌روه‌رده‌مان، چونکه هه‌رچه‌نده له په‌روه‌رده‌ماندا گه‌لێک خاڵی پۆزه‌تیڤ و باشی تیادا بێت، به‌ڵام هاوکات چه‌که‌ره‌ی کینه و ڕق و تۆڵه‌سه‌ندن تیاماندا به‌هێزه. به شێوه‌یه‌ک لامان ئه‌سته‌مه له هه‌ر بۆنه و هه‌لێکدا بێت بتوانین خۆمان له هه‌سته نێگه‌تیڤه‌کانی ڕابردوومان به‌رامبه‌ر که‌سێک ڕزگار بکه‌ین.\nخۆشه‌ویستی ئه‌و بناغه‌یه‌یه، که ڕۆحی لێبورده‌یی تیایدا سه‌رهه‌ڵده‌دات، به‌بێ ئه‌و هه‌ستی خۆشه‌ویستییه‌ش ناتوانین ببین به خاوه‌نی ڕۆحێکی لێبورده‌یی. ئه‌م خۆشه‌ویستییه‌ش مرۆڤ وه‌ریده‌گرێت و ده‌یبه‌خشێت، فێری ده‌بێت و فێر ده‌کات. که‌واته ئه‌گه‌ر کێشه‌یه‌ک هه‌بێت له توانای تاک بۆ لێبوردن و له‌بیرکردنی ڕابردوو ئه‌وا له هه‌ڵه‌ی فێربوون و فێرکردنمانه بۆ خۆشه‌ویستی و لێبورده‌یی. هه‌ندێک مامه‌ڵه‌ی زۆر ورد هه‌ن له ناو خێزانی ڕۆژهه‌ڵاتیدا له په‌روه‌رده‌ی قۆناغی منداڵیدا و که له پرۆسه‌ی په‌روه‌رده‌کردنی منداڵدا شتێکی ئاسایی و باوه له خێزانه‌کاندا، به‌ڵام منداڵ فێری تۆڵه و کینه و شه‌ڕه‌نگێزیی ده‌کات. ئه‌م مامه‌ڵانه‌ش که بنه‌مای په‌روه‌رده‌کردنی هه‌ندێک لایه‌نی که‌سایه‌تی و ده‌روونیین، به‌ڵام له ناو کۆمه‌ڵگاکه‌ماندا کارێکی ئاساییه و باوه و زۆربه‌شمان بیر له لایه‌نه نێگه‌تیڤه‌کانی ناکه‌ینه‌وه.\nمنداڵێک ده‌که‌وێت به سه‌ر زه‌وی یاخود به‌سه‌ر شتێکدا و ده‌ست ده‌کات به گریان. له بری ئه‌وه‌ی دایکوباوکه‌که ڕێنمایی ئه‌وه‌ی بکه‌ن که جارێکی دیکه ئاگای له‌خۆی بێت و دڵنه‌وایی بده‌نه‌وه و وه‌ک که‌سێکی خاوه‌ن هزر و تێگه‌شتن وتووێژی له‌گه‌ڵدا بکه‌ن، هه‌ڵده‌ستن به‌وه‌ی که گوناهی ئازاری منداڵه‌که بگه‌ڕێننه‌وه بۆ زه‌ویه‌که یان ئه‌و شته‌ی خۆی پێدا کێشاوه: چی بوو؟ ئه‌وه کێ بوو؟ مێزه‌که بوو؟ خه‌تای مێزه‌که بوو؟ ئێستا ئه‌وا لێی ئه‌ده‌م و حه‌قی تۆی لێ ئه‌که‌مه‌وه. وه‌ره تۆش لێی بده مادام ئاوا ئازاری پێگه‌یاندوویت. که‌سه گه‌وره‌که وه‌ک شانۆیه‌ک هه‌ڵده‌ستێت به لێدانی ئه‌و شته له‌به‌رده‌م منداڵه‌که‌دا.\nئه‌مه‌ش ته‌نها دڵۆپێکه له ناو ده‌ریایه‌ک هه‌ڵه‌ی په‌روه‌رده‌یی کۆمه‌ڵگاکه‌مان، که به‌بێ ئه‌وه‌ی درکی پێ بکه‌ین، ده‌بنه بنه‌مای کینه و شه‌ڕه‌نگێزیی و تۆڵه‌سه‌ندن. هه‌موو ئه‌مانه‌ش هه‌میشه ڕێگرن بۆ لێبورده‌یی و خۆشه‌ویستی ناخی تاک له کۆمه‌ڵگادا.\nکه‌واته ئێمه کێشه‌مان له په‌روه‌رده‌ی منداڵیماندا هه‌یه، که به شێوه‌یه‌کی دروست فێری خۆشه‌ویستی نه‌کراوین، هه‌رچه‌نده گه‌لێک له دایکوباوکه‌کان له‌وانه‌یه دژ به‌م بۆچوونه‌م بوه‌ستن و باس له‌وه بکه‌ن، که چه‌ند منداڵه‌کانیان خۆش ده‌وێت و چه‌ند بایه‌خیان پێ ده‌ده‌ن. ئه‌وه‌ی لێره جێگه‌ی پرسیاره برتییه له: چۆن؟ بایه‌خ و په‌روه‌رده و خۆشه‌ویستی به (چۆن) ده‌پێورێت نه‌ک به (چه‌ند).\nئه‌م جیهانه نوێیه‌ش به هه‌موو ئه‌و گۆڕانکارییه نوێیانه‌ی، که له‌گه‌ڵ خۆیدا هانیونی، بۆ په‌روه‌رده‌کردن و مامه‌ڵه له‌گه‌ڵ ژیاندا پێویستی به تێگه‌شتنێکی زانستییانه‌تر و دروستتر هه‌یه، بۆ ئه‌وه‌ی بتوانین کۆرپه و منداڵه‌کانمان به شێوه‌یه‌کی ڕاست تێکه‌ڵاوی ئه‌م ژیانه بکه‌ین و بناغه‌ی په‌یوه‌ندییه‌کانمان له‌سه‌ر بناغه‌ی خۆشه‌ویستی و لێبوردن بنیات بنێین. بۆ گه‌شتن به‌م ئامانجه‌ش به‌ر له هه‌موو شتێک پێویسته له خۆمانه‌وه ده‌ست پێبکه‌ین و هه‌وڵ بده‌ین هاوکات کار لەسەر لایه‌نه ده‌روونیی و زانستیی و ڕۆشنبیرییەکانی خۆماندا بکه‌ین.\nPrevious شیعری (زانا خه‌لیل) … به‌شدار سامی\nNext فەلسەفە چی یە …. نایجل واربورتون


به‌شداریکردن له زانست مانای چییه‌و نه‌بوونی چی ده‌گه‌یه‌نێ کوردی وێستگە ستایل وەرزش سەرەکی\nبه‌شداریکردن له زانست مانای چییه‌و نه‌بوونی چی ده‌گه‌یه‌نێ PM:09:16:10/01/2017 چيمەن ساڵح\nبینینی وێنه‌کانی سه‌ردانی سه‌رۆک وه‌زیرانی سوید(ستیڤان لۆڤفن)بۆ سه‌نته‌ری( رییه‌ڵ هیرت) که دکتۆر ئازاد نه‌جار که پزیشکێکی کورده‌و له سوید داده‌نیشێ ، ئه‌و بابه‌ته‌ی دووباره له زه‌ینمدا هێنایه‌وه پێشه‌وه که بۆ جارێکی دیکه له‌سه‌ری بنووسم و پێشتریش جێگه‌ی باس و نووسین و پرسیارم بووه. د. ئازاد نه‌جارخۆی خه‌ڵکی شاری زاخۆیه، له به‌غدا بواری پزیشکی خوێندووه‌و له سوید کاری پزیشکی کردووه له ٢٠٠٧ه‌وه سه‌نته‌ری رییه‌ڵ هیرتی دامه‌زراندووه و تاقیکردنه‌وه‌ی تێدا ئه‌نجام داوه، ١١ جۆر په‌مپی دڵی ده‌ستکردی په‌ره‌پێداوه که به وته‌ی ئه‌و ده‌توانێ جێی دڵی ئاسایی بۆ مرۆڤێکی دڵ نه‌خۆش بگرێته‌وه تا وه‌ک مرۆڤێکی ئاسایی بژی و هه‌مان کار بکات و هه‌مان بڕه ئۆکسجین دابین بکات . ئێستا چاوه‌ڕێی ئه‌وه‌یه له کۆتایی ئه‌مساڵدا ئه‌و پرۆژه زانستییه ره‌زامه‌ندیی ئه‌و‌روپای له‌سه‌ر بدرێ تا له‌سه‌ر مرۆڤ تاقی بکرێته‌وه. به‌شداریکردن له، داهێنانێکی زانستی یان بوارێکی زانست، واته ئه‌و که‌سه‌ی ئه‌و به‌شدارییه‌ی کردووه گرنگییه‌کی ته‌واوی به بوارێکی دیاریکراوی زانستی داوه‌و بیروڕاکانی خۆی له‌سه‌ر بنیاتناوه، گه‌لانی جیهان به‌گشتی به‌شدارییه‌کی کارایان هه‌یه له گه‌شه‌پێدان و پێشخستنی بواره جیاجیاکانی زانست که له ئه‌نجامدا بۆ خزمه‌تی مرۆڤایه‌تییه. ئێمه وه‌کو کورد ده‌توانین بڵێین خاوه‌نی مۆمێکیش نین له‌و رووناکییه به‌رینه‌دا که مرۆڤایه‌تی بنیاتی ناوه که مێژوویه‌کی دێرینی هه‌یه و تا ئه‌مڕۆ به هه‌زاران داهێنانی پڕ له سه‌رسوڕمانی به دیهێناوه، ئه‌م به‌شداری نه‌کردنه‌مان مانا و ره‌هه‌ندی نێگه‌تیڤی زۆر بێئومێدکه‌ر له خۆ ده‌گرێ که بۆ که‌سانی هوشیار بیر کردنه‌وه لێشی ئازار به‌خشه. ئه‌و که‌سه‌ی که داهێنانی زانستی ده‌کات، له‌هه‌نگاوی یه‌که‌مدا له هه‌موو ئه‌و زانسته ده‌کۆڵێته‌وه که له‌سه‌ر ئه‌و بواره یان ئه‌و بابه‌ته دیاریکراوه هه‌یه، ده‌بێ بزانێ به‌ر له‌و خه‌ڵکی له‌و بواره‌دا گه‌یشتوون به‌چی و چییان به‌ر‌هه‌م هێناوه. ئینجا تاقیکردنه‌وه ده‌کات و له راستی و دروستی بیروڕاو پێشبینییه‌که‌ی دڵنیا ده‌بێته‌وه. لێره‌شدا، ئه‌م ئه‌نجامه چی به‌ده‌سته‌وه بدات ئه‌گه‌ر راست بێ یان هه‌ڵه هه‌ر له قازانجی ئه‌وو کۆمه‌ڵه‌که‌یدایه، چونکه گه‌یشتووه‌ته رێگای تاقیکردنه‌وه . هه‌ر له‌و قۆناغانه‌دا ده‌یان و سه‌تان به‌ڵگه تاقی ده‌کاته‌وه‌و لێی ده‌کۆڵێته‌وه و ده‌که‌وێته گفتوگۆ له‌گه‌ڵ که‌سانی دیکه وهاوکاریی پێکه‌وه‌یی دروست ده‌بێ. خاڵێکی گرنگ ئه‌وه‌یه ، که‌سی تاقیکار له زانست و که هه‌وڵی ئه‌وه ده‌دات داهێنانی زانستی بکات، که‌سێکی به سه‌لیقه‌و به وره‌یه ، بۆ نموونه رۆزه‌رفۆرد بۆ ماوه‌ی بیست ساڵ خه‌ریکی تاقیکردنه‌وه بووه تا بیرۆکه‌ی (نیوکلس) ی خستووه‌ته ڕوو. داهێنانی زانستی خولیاو پێداگریی له‌سه‌ر گه‌یشتن به ئه‌نجام،  ئه‌وه روون ده‌کاته‌وه که ئه‌و که‌سه ئیره‌یی بردنی نییه واته حه‌سوود نییه هه‌ر خۆی په‌ر‌ه‌پێدان به زانست به ئامانجی ئاسانکردن و هه‌ڵگرتنی ئه‌و ئاسته‌نگانه‌یه که هه‌یه‌و هه‌روه‌ها ده‌سته‌به‌رکردنی ژیانێکی خۆشبه‌ختانه‌یه بۆ مرۆڤه‌کان و کۆمه‌ڵگاکان و کۆمه‌ڵگای مرۆڤایه‌تیش هه‌ر له‌سه‌ربنه‌مای کارکردنی زانستخوازانیی بۆ  ئه‌م جۆره‌ی ئه‌مڕۆ گه‌شه‌ی کردووه.\nزۆربه‌مان ده‌زانین، له هه‌ندێک سه‌رده‌مدا نه‌خۆشی هه‌بوون به ژماره‌ی زۆر مرۆڤیان کوشتووه و له‌ناوبردووه به‌ڵام ئێستا له نه‌خۆشخانه میللییه‌کانی وڵاته دواکه‌وتووه‌کان چاره‌سه‌ریان هه‌یه، ئه‌و پێشڤه‌چوونه له‌سه‌ر ئه‌رک و ماندووبوون و شه‌ونخوونی زانایانی له خۆ بووردووه‌وه به‌دیهاتوون که ئێستا له‌وانه‌یه له ژیانیشدا نه‌مابن به‌ڵام به ملیۆنان که‌س به هۆی فه‌زڵی کاری ئه‌وانه‌وه ئاسوده ده‌ژی . هه‌ر له باسی کارکردنی تاقیکارانه له زانستدا، ده‌شێ ئاماژه به‌وه بکه‌ین که زانستخواز که‌سیی راستگۆ، بڕواداره به ژیان، به ئاینده‌ی که‌سانی دیکه، بڕوادار به مرۆڤایه‌تی ته‌نانه‌ت ئه‌گه‌ر له کات و سه‌رده‌می خۆی دره‌نگتریش بێ،. که‌مجاریش داهێنانی زانستی که له‌وانه‌یه خزمه‌تی هه‌موو مرۆڤه‌کانی سه‌رزه‌مینی کردبێ سودێکی ئه‌وتۆی بۆ خاوه‌نه‌که‌ی هه‌بووه . ته‌نیا هه‌ندێک بیرۆکه ته‌کنۆلۆژییه‌کانی ئه‌م سه‌رده‌مه نه‌بێ که خاوه‌نه‌که‌یان له ژیانی خۆیدا سودمه‌ند بووه لێی، ئه‌گه‌ر نا زۆرینه‌ی هه‌ره زۆری داهێنانه زانستییه‌کانی جیهان وه‌ک ئه‌و مۆمه بوون که رووناکییان بۆ ده‌ورووبه‌ریان هه‌بووه. بێگومان له‌گه‌ڵ هه‌موو ئه‌و سیفه‌تانه‌شدا ئه‌و که‌سه له‌ره‌سه‌ندا به‌هره‌دارو زیره‌که. به‌ڵام من بۆیه سیفه‌ته‌کانی دیکه‌م خسته پێش به‌هره‌و زیره‌کی ،چونکه چه‌ند که‌سه‌که زیره‌ک و به‌هره‌مه‌ند بێ ،ئه‌گه‌ر بێ به‌هره بێ له‌و سیفه‌تانه‌ی پێشووی تواناو هێزی داهێنانی نابێ . لێره‌وه ده‌شتوانی وردبیته‌وه ئایا ئه‌و گه‌لانه‌ی که هیچ به‌شدارییه‌کیان نییه ئایا بێ به‌هره‌ییه زگماکیه یاخود نه‌بوونی جۆری پێویستی مرۆڤه وته هه‌موو سیفه‌ته‌کانی هه‌ڵگرتبێ؟؟!!\nکه‌واته، ئه‌و مرۆڤانه‌ی که په‌یوه‌ستن به داهێنان و زانسته‌وه مرۆڤی تایبه‌تن. گه‌لێک له گه‌لانی جیهان که ژیانێکی ئه‌وتۆ پێشکه‌وتووشیان نییه به‌ڵام خه‌ڵکانی خاوه‌ن ئه‌و تایبه‌تمه‌ندییانه‌یان هه‌یه. گه‌لانی سه‌رده‌سته‌ی جیهانیش له مێژوودا زۆربه‌یان هه‌بوونی ئه‌و جۆره مرۆڤانه بوونه‌ته سه‌رده‌سته و ئه‌وان بوونه‌ته هۆی سه‌رده‌سته‌یی و پێشکه‌وتنیان.  . زۆر جار که باسی وڵاتان ده‌کرێ زۆر وڵاته‌و به خوڵقاندن له جۆره کارو بوارێکدا ده‌ناسرێنه‌وه، ئه‌گه‌ر ئه‌و بواره چه‌ند ساده‌و ساکاریش بێ دیوێکی ته‌ندروست و شکۆمه‌ند به‌و کۆمه‌ڵه ده‌به‌خشێ. ئه‌گه‌ر، به شێوه‌یه‌کی سه‌رپێی سه‌رنج له کۆمه‌ڵگای خۆمان بده‌ین روونه که زیاتر کۆمه‌ڵگایه‌کی قسه‌که‌ره و میدیای بێ کوالێتی رووکه‌ش و سۆسیال میدیای پڕ له قسه‌و باسی بێ به‌ها زیاتر خستوویه‌تییه په‌راوێزی کۆمه‌گاکان و کۆمه‌ڵگاکه هه‌ر له‌سروشتی خۆشیدا گرنگیی جدیی و کاری به‌رهه‌مداریی زۆر که‌مه. زانستگاکانیش زۆر که‌م هیوای ئه‌وه‌یان لێ ده‌کرێ ببن به خاڵی گۆڕان و ناوه‌ندی پێشکه‌وتن ته‌نانه‌ت کارمه‌ندی کاراش دروست ناکه‌ن، هه‌رکه‌سێک زانستگه‌کانی جیهانی ئه‌وه مه‌ڵی له رۆژاوا ته‌نانه‌ت هه‌ندێک وڵاتی پڕ کێشه‌ش بینیبێ ده‌زانێ له که‌ش و له‌هه‌وڵێکی زۆر جیاوازدان. پێویسته ئه‌و ده‌زگایانه‌ی که چ ئه‌رکییان هه‌یه وه‌ک زانستگه‌و چ رۆڵی خراپییان هه‌یه به‌خۆیاندا بچنه‌وه یان ئه‌وانه‌ی ده‌توانن رۆڵێک ببینن پێکه‌وه کار بکه‌ن تا رێز له زانست و لێکۆڵینه‌وه‌و کاری به به‌ها بنێن و هانی بده‌ن. پێویسته کۆمه‌ڵگاش له به‌رزترین ئاستیدا ئه‌وه به خه‌م بزانێ، وه‌ک چۆن ئه‌و سه‌رۆک وه‌زیرانه‌ی سوید له‌گه‌ڵ هاوکاره‌کانیدا سه‌ردانی ئه‌و سه‌نته‌ره‌ی کردووه که کار له‌سه‌ر دڵی مرۆڤ ده‌کات. ئه‌وه شتێکی هه‌روا ئاسایی نییه پێمان ده‌ڵێ بۆچی خه‌ڵکی دنیا زۆر شت به‌ده‌ست ده‌هێنێ، ئێمه به‌ده‌ستی  ناهێنین. دوا کتێبی تۆماس فریدمانی نووسه‌ری ئه‌مریکی و براوه‌ی خه‌ڵاتی پۆلیتزه‌ر به ناونیشانی (سوپاس که دره‌نگ که‌وتی) یه ئه‌و مه‌به‌ستی سه‌رده‌می توکنۆلۆژیایه سوپاسی ده‌کات که دره‌نگ هاتووه تا کۆمه‌ڵێک شت به‌دی بهێنێ و به‌چاوی خۆی بیبینێ. له راستید، کۆمه‌ڵگاکانی وه‌ک ئێمه ئه‌گه‌ر ده‌ستبه‌رداریی هه‌موو ئه‌و ململانێ بێ سودو بناغه‌یه نه‌بێ و نه‌گه‌ڕێته‌وه کارکردن بۆ قازانجی مرۆڤ ، ئه‌و سه‌رده‌مه زۆر ئازاری ده‌دات و ده‌بێ بڵێ" چ کاه‌ساتێکه که دره‌نگ که‌وتی"\nئه‌م بابه‌ته 644\nزۆرلە پەرلەمانتاران بۆ میدیا کاردەکەن نەک بۆ یاسا کوردستان پێویستی بەپەرلەمانە؟ عێراق وڵاتێک تەنیا لەسەر نەخشە لە مەلیک مەلیکتر نابێ! ئایا تورکیا و روسیا دەست لەیەک بەردەدەن؟ کوردستان و ناتۆ نادیە موراد دەرفەتە و درەنگ نییە نەوت وداهات 1,400,000 سەرەکی


17:02 - 31 جۆزەردان 2717\nکوردستان میدیا: هەیئەتێکی حیزبی دێموکراتی کوردستانی ئێران بە سەرپەرەستیی عەزیم ئەلیاسی سەردانی وەزارەتی دەروەی نۆروێژیان کرد و چەندین بابەتی گرینگی پێوەندیدار بە کوردستان و ناوچەکەیان تاوتوێ کرد.\nڕۆژی دووشەمە ڕێکەوتی ٢٩ی جۆزەردانی ١٣٩٦ی هەتاوی، هەیئەتێکی پێوەندییەکانی حیزبی دێموکرات لە نۆروێژ بە سەرپەرەستیی عەزیم ئەلیاسی سەردانی وەزارەتی دەرەوەی ئەو وڵاتەی کرد و لە گەڵ شەل گوینار ئێریکسن دیداریان کرد.\nلەو دیدارەدا هێندێک بابەتی پێوەندیدار بە کورد و ناوچەکە کە گرینگترینیان بریتی بوو لە: بارودۆخی نێوخۆیی ئێران، باردۆخی ڕۆژهەڵاتی کوردستان، بەلووچستان و خوزستان، کۆماری ئیسلامی و گرووپە تووندڕەوەکان، ڕووداوەکەی تاران و هەڵسوکەوتی کۆماری ئیسلامی پاش ئەو ڕووداوە و هەڵوێستی دەوڵەتی نۆروێژ تاوتوێ کران.


زانایان له له‌نده‌ن توێـكاری له‌سه‌ر ته‌رمی سیخوڕی پـێـشووی ڕوسیا ده‌كه‌ن\nزانایان له له‌نده‌ن توێـكاری له‌سه‌ر ته‌رمی سیخوڕی پـێـشووی ڕوسی ئه‌لێـكسانده‌ر لیتڤینینكۆ ئه‌نجام ده‌ده‌ن، كه له هه‌فته‌ی ڕابردوودا و له ئاكامی ژه‌هراوی كردنی له له‌نده‌ن گیانی له‌ده‌ستدا.\nده‌سه‌ڵاتدارانی به‌ریتانی ده‌ڵێن ئه‌وانه‌ی توێـكاریـیه‌كه ئه‌نجام ده‌ده‌ن جلوبه‌رگی خۆپاراسـتـنیان له‌به‌ر كردووه تاوه‌كوو دوچاری ئه‌و تیشكه زیان به‌خشه نه‌بن كه له جۆری پۆڵۆنیۆ‌م- 210 و له له‌شی لیتڤینینكۆ دۆزراوه‌ته‌وه. لیتڤینینكۆ هه‌فته‌ی ڕابردوو گیانی له‌ده‌ستدا دوای ئه‌وه‌ی ڕایانگه‌یاند كه ژه‌هراوی كراوه به‌هۆی ئه‌وه‌ی دژایه‌تی سه‌رۆكی ڕوسی ڤلادیمیر پوتینی كردووه. كریملینیش ئه‌م تاوانه ڕه‌تده‌كاته‌وه.\nهاوكاتیش ئاژانسه هه‌واڵیـیه‌كانی به‌ریتانیا ڕاده‌گه‌یه‌نن كه‌وا كه‌سێـكی دیكه به تیشكی پۆڵۆنیۆم - 210 ژه‌هراوی كراوه ئه‌ویش شاره‌زایه‌كی ئه‌كادیمی ئیتاڵیـیه به ناوی ماریۆ سكارامێڵا كه له چێشتخانه‌یه‌كی له‌نده‌ندا چاوی به لیتڤینینكۆ كه‌وتووه پـێش ئه‌وه‌ی نه‌خۆش بكه‌وێت.\nڕاپۆرته هه‌واڵیـیه‌كان ده‌ڵێن ڕۆژی هه‌ینی ئه‌م كه‌سی دووهه‌مه توش بووه له نه‌خۆشخانه‌ی له‌نده‌ن توێـكاری بۆ ئه‌نجام دراوه.\nهاوكاتیش وه‌زیری ده‌ره‌وه‌ی ڕوسی سێرجی لاڤرۆڤ ڕۆژی هه‌ینی به په‌یامنێرانی ڕاگه‌یاند كه‌وا چاوه‌ڕێی ئاكامی دوایی ئه‌و لێكۆڵینه‌وانه ده‌كه‌ن كه ده‌سه‌ڵاتدارانی به‌ریتانی له‌سه‌ر گیان له‌ده‌ستدانه‌كه‌ی لیتڤینینكۆ ته‌واوی ده‌كه‌ن و دوابه‌دوای ئه‌وه‌ش ئاماده‌ن وه‌ڵامی هه‌موو پرسیارێـك بده‌نه‌وه.\nپـێشتریش هه‌ر ڕۆژی هه‌ینی هێزی ئاسمانی به‌ریتانی (British Airways)  ڕایگه‌یاند كه‌وا یه‌كێـك له فڕۆكه‌كانی كه گومانی لێـكرابوو تیشكی ژه‌هراوی تیادا بێت و وه بڕیار بوو له له‌نده‌نه‌وه به‌ره‌و ڕوسیا به‌ڕێ بكه‌وێت ئێستا به‌ڕێ كه‌وتووه و پاكه و تیشكی ژه‌هراوی تیادا نییه.


مسعود بارزانی – Standard Kurd\nبەغدا توندە ، نێچیروان بارزانیش هەولی خاو کردنەوەی دەدا تورکیا دەکوژێ و نایشاریتەوە\nلەلایەن ستاندار Posted on ئه‌یلول 30, 2017 182 جار بینراوە\nمەهدی کاوانی بەغدا توندە ، نێچیروان بارزانیش هەولی خاو کردنەوەی دەدا تورکیا دەکوژێ و نایشاریتەوە ، پێشم وا نیە هاوسەرگیریەکەی لە گەڵ پارتی هەڵوەشێنێتەوە . ئەو جولە توندەی بەغداش پێم وا نیە لە لایەن ئەمەریکیەکانەوە ، قبوڵکراو بیت . ڕێگای چارەسەری کێشەکان بردنی حکومەتەکەی هەرێمە بۆ بەغدا ، ئەمەریکاو نێردەی دووەلیش پێش ئەنجامدانی ڕیفراندۆمەکە وایان ...\nپارتی دیموکراتی کوردستان تورکیا ریفراندۆم مسعود بارزانی\nناقوسی خەتەر نزیک بۆتەوە\nلەلایەن ستاندار Posted on ئه‌یلول 20, 2017 147 جار بینراوە\nمەهدی کاوانی وەک ئاگادار بم لە مفاوەزاتی یەکیەتی و حکومەتی سەدام لە هەشتاکانی سەدەی ڕابوردو و لە سەرەتادا هەندەک پێشڤەچوون بەدی دەکرا بەڵام تورکیا هۆشداری دا حکومەتی سەدام حوسێن لە ئەگەری چوونە پێش لە کوردەکان و لە گفتوگۆکانیشدا حکومەتی عیراق نەیشاردەوە کە ناتوانن ئەوەی مەبەستیانە بۆ نزیک بوونەوە لە گەڵ کوردان بە ئانجامی بگەیەنن لە ...\nلە پەڕەگرتنە نوێکاندا ، شتی نوێ بەدی دەکەم\nلەلایەن ستاندار Posted on ئه‌یلول 17, 2017 136 جار بینراوە\nمەهدی کاوانی وەفدی مفاوز بریگ مەکۆک و نوێنەری نەتەوە یەک گرتوەکان و بالوێزانی ئەمەریکی و بەریتانی و فەرەنسی و ئەلمانی ….. لە پێشەوە ، ئەو بابەتە ریفراندۆمەی بارزانی بە چڕی خۆی گەیاندۆتە ناو محافلی دەولی و زۆرترین ڕاگەیاندنی جیهانی و ئەقلیمی بەخۆوە گرتووەو دەتوانم بڵێم هەتا خۆی داپۆشیوە بە سەر مەلەفی داعشو ئەو شەڕو شۆڕو ...\nئەمجارەیان بارزانی لەکوێ پەنادەگرێت؟\nلەلایەن ستاندار Posted on ئه‌یلول 14, 2017 ئه‌یلول 14, 2017 147 جار بینراوە\nسەرکەوت شەمسەدین هیچ گومانێک لەوەدە نەما کە ئەمریکا بەجدی نایەوێت ریفراندۆم بکرێت، هەروەک چۆن ئێمە لە NRT بۆ بینەرەکانمان رونکردەوە و راستگۆبوین لەگەڵیان، هەقە ئەوانەی بەناوی ئەمریکا وە “درۆیانکرد” ئێستا بوێر بن و داوای لێبوردن بکەن، پاشان خەڵکیش دەبێت بیربکاتەوە کە پرسێک لەسەر بناغەیەکی بێ بنەما دروست بوبێت ئەبێت ئایندەی چۆن بێت؟ من بۆخۆم ئەگەر ...\nباشووری كوردستان پارتی دیموکراتی کوردستان مسعود بارزانی\nناو کۆڕەکانی مەسعود بارزانی و چەپڵەڕێزانی ئامادەبوانی\nلەلایەن ستاندار Posted on ئه‌یلول 11, 2017 127 جار بینراوە\nحەمە ئازاد بەرزنجی لە میانەی خەڵک گردکردنەوەو چاوپێکەوتنەکانی بەڕێز کاک مەسعودبارزانی ، سەرۆکی پارتی دیموکراتی کوردستاندا ، بۆ هەڵمەتی بانگەشەی دەنگدان بەڕیفراندۆم . لەگەڵ چەندان توێژولایەن کۆبونەوەی کردووەو چەندان کەسیان بۆ کۆکردۆتەوە . جائەوەی جێگەی سەرنجە ، ئەو خەڵک کۆکردنەوەیە و بەو ژمارەیەو لەو هۆڵەگەورانەدا ، تەنها پیشاندنی ڕەزامەندی ئامادەبوان و دەرپەڕاندنی چەندان وشەو پەیڤ ...\nنھێنی وەڵامی کۆتایی بارزانی بۆ وەزیری دەرەوەی ئەمریکا جیاواز لەوەی لە میدیاکان بلاوکرایەوە\nلەلایەن ستاندار Posted on ئاب 13, 2017 185 جار بینراوە\nستاندەر بەگوێرەی ھەواڵێک کە رۆژنامەی (عەرەبیە جەدید) بڵاویکردۆتەوە لەسەرچاوەیەکی باڵای کوردستان لە پەیوەندیە تەلەفۆنیەکەی وەزیری دەرەوەی ئەمریکا لەگەڵ بارزانی و پێداگری ئەمریکا بۆ دواخستنی وادەی ریفراندۆم بارزانی نەیگوتوە کە ریفراندۆم لەکاتی خۆیدا دەکەین وەک میدیاکانی (پ.د.ک) بڵاویکانکردۆتەوە بەڵکو وەک سەرچاوەکە ڕایگەیاندوە بارزانی بە تیلەرسنی راگەیاندوە ئەوان لەگەڵ لایەنەکانی تر گفتوگۆ لەسەر بابەتی دواخستنی ریفراندۆم دەکەن ...\nلەلایەن ستاندار Posted on ئاب 7, 2017 ئاب 7, 2017 150 جار بینراوە\nئێران دواین ھەوڵی خۆی بۆ ڕاگرتنی ریفراندۆم لەرێی قاسم سلێمانی دەستپێکرد\nلەلایەن ستاندار Posted on ئاب 7, 2017 171 جار بینراوە\nستاندەر رۆژنامەی عوکازی سعودی، ئەمرۆ دووشەممە، لە زاری چەند سەرچاوەیەکی کوردییەوە بڵاویکردۆتەوە بڕیاری سەردانەکەی قاسم سلێمانی پاش ئەوە دێت کە لە ڕێگەی تەلەفۆنەوە لەگەڵ مەسعود بارزانی قسەی کردوە و تێیدا لەسەر سەردانەکەی ناوبراو بۆ ھەولێر رێککەوتون بەمەبەستی پاشگەزکردنەوەی سەرکردایەتی سیاسی کورد لەئەنجامدانی ریفراندۆ. رۆژنامەکە رایگەیاندوە ئەوە دوا ھەوڵی ئێران دەبێت بەڵام پێناچێت سەرکەوتوو بێت و ...\nئێران ریفراندۆم مسعود بارزانی